Αρχιεπίσκοπος Κύπρου Χρυσόστομος: Υπάρχει σήμερα χώρος στην Αττική για να έχουμε μια νέα Κύπρο;\nΔημοσιεύτηκε: Μάϊος 31. 2009 21:01\nΕνημερώθηκε: Ιούνιος 01. 2009 22:17\nΧθες το απόγευμα, ο Κύπρου Χρυσόστομος παρευρέθη, μαζί με τον Αρχιεπίσκοπο Αθηνών Ιερώνυμο, στα εγκαίνια της Ιεράς Μονής των Αγίων Πατέρων στο Αιγάλεω και σήμερα το πρωί προεξήρχε της Θείας Λειτουργίας στον Καθεδρικό Ναό του Αγίου Νικολάου, Νικαίας, συμπαραστατούμενος από τον οικείο Μητροπολίτη και τους Μητροπολίτες Ζακύνθου Χρυσόστομο, Πειραιώς Σεραφείμ και τον Τιτουλάριο Μητροπολίτη Κορωνείας Παντελεήμων.\nΣτην αντιφώνηση του, στο καλωσόρισμα του Μητροπολίτη Νικαίας Αλεξίου, ο Κύπρου Χρυσόστομος αναφέρθηκε διεξοδικά στο κυπριακό πρόβλημα, στην συνεχιζόμενη κατοχή από τις τουρκικές στρατιωτικές δυνάμεις καθώς επίσης και στις πιέσεις που ασκούνται για υποχωρήσεις προκειμένου να υιοθετηθεί μια από τις προωθούμενες λύσεις στο εθνικό μας πρόβλημα.\nΟ προκαθήμενος της Εκκλησίας της Κύπρου εμφανίσθηκε αιχμηρός προς τους πολιτικούς μας άρχοντες, οι οποίοι, όπως είπε χαρακτηριστικά «μετέτρεψαν το πρόβλημα της Κύπρου από πρόβλημα εισβολής και κατοχής σε πρόβλημα διακοινοτικό».\nΟ Κύπρου Χρυσόστομος, υπογράμμισε με έμφαση ότι αν αυτή η επεκτατική βουλιμία της Τουρκίας βρει γόνιμο έδαφος στην Κύπρο, αν υποχωρήσουμε, αν απεμπολήσουμε τα ανθρώπινα δικαιώματα μας, αν παραδώσουμε την γη των πατέρων μας στα χέρια τους, «διερωτούμε αν υπάρχει σήμερα χώρος στην Αττική για να έχουμε μια νέα Κύπρο, νέα Λευκωσία, νέα Λεμεσό, νέα Πάφο». Ο Αρχιεπίσκοπος Κύπρου, τόνισε ακόμη ότι «αν υποχωρήσουμε στις επιδιώξεις των εχθρών της Κύπρου και του Ελληνισμού, τότε να είστε σίγουροι ότι θα ανοίξει η όρεξη τους και στο Αιγαίο και στην Θράκη».\nΖητούμε τα ανθρώπινα μας δικαιώματα\nΙδιαίτερα καυστικός έναντι των κυβερνήσεων Αθήνας και Λευκωσίας εμφανίσθηκε ο Αρχιεπίσκοπος Κύπρου Χρυσόστομος σε συνέντευξη τύπου που παραχώρησε το απόγευμα της Κυριακής στην Αθήνα. Ο προκαθήμενος της Εκκλησίας της Μεγαλονήσου επέκρινε τον πρόεδρο Χριστόφια για την αλλαγή πολιτικής σε σχέση με τη διαχείριση του κυπριακού. Σε ό,τι αφορά την ελληνική κυβέρνηση άφησε να εννοηθεί πως παρακολουθεί τις εξελίξεις από απόσταση ασφαλείας.\n«Το εθνικό κέντρο έπρεπε να σταθεί κοντά μας. Έχει ευθύνες, θα έπρεπε να έχει και λόγο» τόνισε αναφερόμενος στην στάση της Ελληνικής κυβέρνησης ενώ περισσότερο δεικτικός ήταν για τον πρόεδρο της Κύπρου: «Ο Πρόεδρος Παπαδόπουλος με την συμφωνία της 8ης Ιουλίου έδεσε χειροπόδαρα και τον Ταλάτ και την Άγκυρα αλλά δυστυχώς ο νέος πρόεδρος απεμπόλησε όσα πέτυχε ο Παπαδόπουλος».\nΟ Κύπρου Χρυσόστομος εκτίμησε πως εντός του έτους θα προταθεί ένα νέο σχέδιο για την «επίλυση» του Κυπριακού που όπως υποστήριξε «θα είναι χειρότερο από το σχέδιο Άναν».\n«Ανησυχούμε σήμερα γιατί αν κρίνουμε από τις δηλώσεις από την Άγκυρά και την Τουρκοκυπριακή πλευρά δεν υπάρχουν περιθώρια για να επιτευχθεί μια υποφερτή λύση. Όχι δίκαιη αλλά υποφερτή» ανέφερε χαρακτηριστικά και αποκάλυψε πως στην πρόσφατη συνάντηση που είχε με τον πρωθυπουργό κ. Κώστα Καραμανλή στην Λευκωσία του επισήμανε: «Το εθνικό κέντρο πρέπει να έχει λόγο επί του θέματος. Η Κύπρος είναι κομμάτι του Έθνους»\n«Ο πρόεδρος της Κυπριακής Δημοκρατίας είναι εντεταλμένος από τον λαό αφού τον ψήφισε να διαχειρίζεται το ζήτημα. Όχι όμως μόνος. Όχι κατά το δοκούν ή ερήμην του Κυπριακού λαού ή της ελληνικής κυβερνήσεως. Πρέπει να συμπορευόμεθα με την εκάστοτε ελληνική κυβέρνηση» σημείωσε.\nΠάντως ο Αρχιεπίσκοπος Κύπρου κατέστησε σαφές ότι το πρόβλημα είναι η εισβολή και κατοχή της νήσου και όχι οι σχέσεις μεταξύ των δύο κοινοτήτων. «Έρχονται τουρκοκύπριοι και δουλεύουν στα ελεύθερα εδάφη. Δεν εχθρεύεται ο ένας τον άλλο. Μπορεί να υπάρξει πραγματική συμφιλίωση και συνεργασία. Το θετικό από το άνοιγμα των οδοφραγμάτων είναι ότι αποδείχθηκε πως δεν υπάρχει διάσταση μεταξύ του λαού. Το πρόβλημα είναι η εισβολή και η κατοχή».\nΟ κ. Χρυσόστομος εξέφρασε την άποψη πως οι ευρωπαίοι αλλά ακόμα και οι έλληνες δεν γνωρίζουν το κυπριακό. «Η κυπριακή και η ελληνική κυβέρνηση δεν πιέζουν, δεν κάνουν ανάλυση της κατάστασης στην Ε.Ε. Οι ευρωπαίοι δεν γνωρίζουν το Κυπριακό. Δεν ζητούμε τίποτα. Τα ανθρώπινα δικαιώματά μας ζητούμε. Τα σπίτια μας και εντέλει τους τάφους των προγόνων μας. Εμείς θα συνεχίσουμε να λέμε την αλήθεια έξω από τα δόντια. Θα συνεχίσουμε να εκφράζουμε την ανησυχία μας. Γιατί πονούμε. Άλλωστε αρκετά έχει συρρικνωθεί το ελληνικό έθνος».\nΗ προσυνοδική της Ελβετίας και η Ορθόδοξη Διασπορά\nΤην ερχόμενη εβδομάδα θα πραγματοποιηθεί στην Ελβετία η προσυνοδική διάσκεψη των εκπροσώπων των Ορθοδόξων Εκκλησιών στο επίκεντρο της οποίας αναμένεται να βρεθεί το ακανθώδες ζήτημα της Ορθοδόξου Διασποράς.\nΕρωτηθείς ο Αρχιεπίσκοπος Χρυσόστομος για την θέση της Εκκλησίας της Κύπρου έναντι του ζητήματος που προκαλεί τριγμούς στην Ορθόδοξη ενότητα απάντησε: «Βεβαίως τασσόμαστε με όσα προβλέπουν οι κανόνες των Οικουμενικών Συνόδων. Τασσόμαστε στο πλευρό του Οικουμενικού Πατριαρχείου που έχει τον συντονιστικό ρόλο στην Ορθοδοξία. Και ακόμα εάν δεν υπήρχε ένα συντονιστικό κέντρο θα έπρεπα πριν κάνουμε οποιαδήποτε κίνηση να το δημιουργήσουμε. Ε αυτό το κέντρο υπάρχει και είναι το Οικουμενικό Πατριαρχείο μας».\nΟ κ. Χρυσόστομος ξεκαθάρισε με αυτή την τοποθέτηση του ότι οι κατά τόπους Ορθόδοξες Εκκλησίες θα πρέπει περιορίζονται εντός της δικαιοδοσίας τους ενώ το Οικουμενικό Πατριαρχείο έχει την ευθύνη διαποίμανσης και των Ορθοδόξων Χριστιανών που διαβιούν εκτός των παραδοσιακών δικαιοδοσιών.\nΡεπορτάζ: Άντζυ Σταθάτου, Αντώνης Τριανταφύλλου, Νίκος Παπαχρήστου (Amen.gr).\nΠερισσότερες πληροφορίες για την Ιερά Μητρόπολη Νίκαιας εδώ...


κρυσταλλα για honda innova injection 125(2010)\nΘέμα: κρυσταλλα για honda innova injection 125(2010) Παρ 13 Μαϊος 2011, 07:06\nκαλησπερα σε ολους!!!!!! ηθελα να ρωτησω γνωριζει καποιος αν εχουν βγει τα μπροστινα κρυσταλλα για τα φλας τα οποια θελω να ειναι ιδια με τα μαματα τα πορτοκαλι αλλα διαφανα(τυπου λεχους) ...!!! βασικα ειχα βρει καποια που κυκλοφορουσαν στο εμποριο αλλα ειχαν αλλο σχημα και δεν κουμπωναν...!!!\nΘέμα: Απ: κρυσταλλα για honda innova injection 125(2010) Παρ 13 Μαϊος 2011, 07:34\nΘέμα: Απ: κρυσταλλα για honda innova injection 125(2010) Παρ 13 Μαϊος 2011, 23:21\nφιλε μου jetixxx ξερεις κανενα μαγαζακι με parts στην πατρα που μπορω να τα βρω ......εκτος του μοτορ-evolution kai moto-rider γιατι εκει εχω ψαξει...!!!\nΘέμα: Απ: κρυσταλλα για honda innova injection 125(2010) Σαβ 14 Μαϊος 2011, 04:58\nΕιναι και ο Ιωαννου Αρατου 18 εκει θα βρεις οτι θες...\nΘέμα: Απ: κρυσταλλα για honda innova injection 125(2010) Σαβ 14 Μαϊος 2011, 06:23\nΘέμα: Απ: κρυσταλλα για honda innova injection 125(2010) Τετ 18 Μαϊος 2011, 00:57\nψαξε και σε κανα mototrade ,akyriakopoulo,moto-rider μπας και βρεις\nΘέμα: Απ: κρυσταλλα για honda innova injection 125(2010) Τετ 18 Μαϊος 2011, 01:47\nΑνεβασε καμια φωτο να δουμε το εργαλειο σου..\nΘέμα: Απ: κρυσταλλα για honda innova injection 125(2010) Παρ 20 Μαϊος 2011, 03:24\nΑν δεν βρηκες στον Ιωαννου περασε παλι απο το motorider γιατι εφερε φλας..


σάουνες έργα (Pirties Prekės)\nΈργα σάουνας για διάφορους τύπους σάουνες. Εργαζόμαστε στο σχεδιασμό και την εγκατάσταση σάουνων για περισσότερα από 15 χρόνια, οπότε έχουμε συγκεντρώσει πολλή εμπειρία, η οποία μας επιτρέπει να προετοιμάσουμε μια μικρή σάουνα και ένα μεγάλο έργο σάουνας χωρίς προβλήματα.\nΈργα σάουνας για τις ακόλουθες σάουνες:\n• Έργο ρωσικού ατμόλουτρου.\n• Πρόγραμμα φινλανδικής σάουνας.\n• Έργο Τουρκικού ατμόλουτρου.\n• Πρόγραμμα μπάνιου καπνού.\n• Πρόγραμμα υπέρυθρης σάουνας.\n• Συνδυασμένο έργο σάουνας.\n• Έργο σάουνας χαμάμ.\nΚάθε πρόγραμμα σάουνας είναι μοναδικό γιατί λαμβάνουμε υπόψη το μέγεθος του δωματίου, τις ανάγκες του πελάτη και προετοιμάζουμε το καλύτερο έργο σάουνας. Το πλεονέκτημά μας είναι ότι μπορούμε όχι μόνο να προετοιμάσουμε ένα πρόγραμμα για σάουνα, να συμβουλευτούμε, αλλά και να προσφέρουμε τις καλύτερες τιμές, επειδή πωλούμε επίσης όλα τα υλικά που απαιτούνται για την εγκατάσταση της σάουνας: μονωτικά υλικά, πλακάκια για σάουνα, σόμπες σάουνας και σάουνα αξεσουάρ. Στην εκτίμηση του έργου της σάουνας, θα παρέχουμε όλα τα απαραίτητα υλικά και εξοπλισμό για την πλήρη εγκατάσταση της σάουνας.\nΤα έργα για τη σάουνα πρέπει να αναπτύσσονται μόνο από έμπειρες εταιρείες, καθώς πρόκειται για αντικείμενο υψηλού κινδύνου, η εγκατάσταση του οποίου απαιτεί συγκεκριμένες γνώσεις, τις οποίες οι απλοί κατασκευαστές δεν έχουν πάντα. Για να λάβετε την πιο ακριβή τιμή για ένα έργο σάουνας, θα πρέπει να έχετε ήδη ένα δωμάτιο για τη σάουνα ή τουλάχιστον ένα σχέδιο για το μελλοντικό δωμάτιο. Ένας πελάτης με όραμα για τη σάουνα των ονείρων του θα διευκόλυνε και θα επιταχύνει σημαντικά την εργασία μας στην προετοιμασία του έργου σάουνας.\nΤο έργο της σάουνας που παραγγέλνετε από την εταιρεία μας θα είναι κατάλληλο και σαφές για τους κατασκευαστές σας εάν αποφασίσετε ότι δεν θέλετε να χρησιμοποιήσετε την υπηρεσία εγκατάστασης σάουνας. Λάβετε υπόψη ότι ασχολούμαστε με την εγκατάσταση όλων των τύπων σάουνων σε όλη τη Λιθουανία και την Ευρωπαϊκή Ένωση.\nΤο πιο συνηθισμένο έργο σάουνας είναι μια παραδοσιακή σάουνα, η οποία αποτελείται από λουτρό, σάουνα και μπάνιο. Πρόσφατα, ωστόσο, υπήρξε μια τεράστια αύξηση στον αριθμό των Τούρκων λάτρεις των ατμόλουτρων, γι 'αυτό και τα έργα τουρκικών ατμόλουτρων κερδίζουν δημοτικότητα. Ναι, μπορούμε να προετοιμάσουμε ένα έργο τουρκικού λουτρού, παράγουμε επίσης ειδικούς καμπύλους τουρκικούς πάγκους μπάνιου, καθώς και να προσφέρουμε γεννήτριες ατμού και όλα τα απαραίτητα χαρακτηριστικά και εξοπλισμό τουρκικού λουτρού.\nΠριν επιλέξετε ή σκεφτείτε ένα έργο σάουνας, θα πρέπει να σκεφτείτε πώς είναι η σάουνα των ονείρων σας.\nΠαραδοσιακά, ένα έργο σάουνας αποτελείται από ένα βαν, ένα μπάνιο και μια σάουνα. Είναι λάθος να κάνουμε το σάουνα το μεγαλύτερο, γιατί συνήθως οι άνθρωποι μπαίνουν στη σάουνα αρκετές φορές, αλλάζοντας και όταν τελειώσει η σάουνα, όλοι μαζεύονται στη σάουνα, οπότε αυτό το δωμάτιο θα πρέπει να είναι το μεγαλύτερο.\nΚατά την προετοιμασία ενός έργου σάουνας, σχεδιάζουμε και προτείνουμε να δώσετε προσοχή στους ακόλουθους παράγοντες: εάν η σάουνα θα χρησιμοποιηθεί μόνο για μέλη της οικογένειας, πόσα μέλη της οικογένειας θέλουν να κάνουν μπάνιο, εάν οι επισκέπτες και οι συγγενείς θα έρχονται συχνά ή ίσως η σάουνα θα είναι για αγροτικό τουριστικό σπίτι. Σε ορισμένες περιπτώσεις, ίσως να μην χρειαστεί καν μπάνιο!\nΕπικοινωνήστε με το εξειδικευμένο προσωπικό μας, το οποίο είναι πάντα έτοιμο να σχεδιάσει το έργο της ονειρικής σας σάουνας. Η τιμή του έργου της σάουνας είναι διαπραγματεύσιμη. Εάν η σάουνα έχει εγκατασταθεί από την εταιρεία μας - το έργο της σάουνας είναι δωρεάν. Δουλεύουμε σε όλη τη Λιθουανία και την Ευρώπη!\nΕτικέτες:\tPirties Prekės σάουνες,\tέργα,\tσάουνες έργα - Pirties Prekės,\tįranga,\tpirčių reikmenys - PirtiesPrekes.lt


Mairi Grasia 26 Νοεμβρίου 2013 - 10:07 π.μ.\nΚαλημέρα σου !!! Χρόνια πολλά και σε σένα και στο Στέλιο σου να ειστε γεροι και ευτυχισμενοι, τι ωραια μερακλιδικα ειναι αυτα που βλεπω? Ρακιές πω πω πού ειαι ο γιος μου και χοιροσφάγια, ξερεις οτι ειμαι κορη αλλαντοποιου? ο πατερας μου ειχε πολλα χρονια αλλαντοποιειο εδω θεσσαλονικη και τα λουκανικα με συγκινησαν ειναι και δικη μας τεχνη,αμαν .....κι αυτος ο μπακλαβας στειλε κανενα κομματι μου τρεχουν τα σαλια...... να εισαι καλα , πολλα φιλιά απο μενα , με αγαπη!\nmarilise 26 Νοεμβρίου 2013 - 11:37 π.μ.\nxaxaxa παρε ολο το ταψι καλέ !!!!!χαλαλι σου\nΕΚΦΡΑΣΟΥ 26 Νοεμβρίου 2013 - 10:09 π.μ.\nxronia polla! na ton xereste!\nκυκλάμινο κ 26 Νοεμβρίου 2013 - 10:12 π.μ.\nΧρόνια πολλά στο Στέλιο.Φιλάκια!\nmarilise 26 Νοεμβρίου 2013 - 11:38 π.μ.\nευχαριστω συνονοματη !!!!!!\nKatrina 26 Νοεμβρίου 2013 - 10:15 π.μ.\nΧρονια πολλα και στους δυο να ειστε παντα καλα και ευτυχισμενοι!!!!!!!!Φιλακια!!!!!!\nευχαριστω επίσης !!!!!!!\nΒίκυ Δερμάνη 26 Νοεμβρίου 2013 - 10:18 π.μ.\nστον ομορφότερο, στον καλύτερο άντρα του κόσμου σου εύχομαι χρόνια του πολλά!\nMarie 26 Νοεμβρίου 2013 - 10:48 π.μ.\nΠολύχρονος κι ευτυχισμένος!!!!!!! Να τον χαίρεσαι και αυτός εσένα! ΧΡΟΝΙΑ ΠΟΛΛΑ!!!!!!!!!\nmarilise 26 Νοεμβρίου 2013 - 11:39 π.μ.\nνασαι παντα καλα Μαρακι μου !!!!!!\nΣοφια Αρσενιου 26 Νοεμβρίου 2013 - 10:50 π.μ.\nχρονια πολλα να τον χαιρεσαι!!!\nMaria Kalaitzi 26 Νοεμβρίου 2013 - 10:51 π.μ.\nΧρονια Πολλα να τον χαιρεσαι!!! Να ειναι γερος και ευτυχισμενος!!\nΝοστιμοτατα ολα τα καλουδια σου!\nΣοφία 26 Νοεμβρίου 2013 - 11:11 π.μ.\nXρόνια πολλά στον θησαυρό σου Κάτια μου !\nΚαι σε σένα πολλές ευχές !!\nΣτείλε κανένα λουκάνικο αντριώτικο και από εδώ !!!!!!!\nmarilise 26 Νοεμβρίου 2013 - 11:40 π.μ.\nακου να δεις μονο με συναξη μπορουμε να το απολαυσουμε χιλια ευχαριστω Σοφακι μου !!!!!\nποιώ - ελένη 26 Νοεμβρίου 2013 - 11:29 π.μ.\nΜμμμμ κάτι μυρίζει όμορφα εδώ\nπολλα πολλα φιλια Ελενακι μου !!!!\nParaskevi Lamprini M 26 Νοεμβρίου 2013 - 12:00 μ.μ.\nπολυχρονος ο θησαυρός σου!!\nεύχομαι ναστε παντα καλά!!!!\nχρόνια πολλά και σε σένα καλή μου!!\nmarilise 27 Νοεμβρίου 2013 - 6:53 π.μ.\nχιλια ευχαριστω Λαμπρινη μου !!!!\nΕλένη Φλογερά 26 Νοεμβρίου 2013 - 12:08 μ.μ.\nΚάτια μου το σπιτικό σου αυτές τις μέρες έχει γιορτές και χαρές!!! Πάντα έτσι εύχομαι να είναι. Χρόνια πολλά και στον Στέλιο σου.\nmarilise 27 Νοεμβρίου 2013 - 6:54 π.μ.\nνασαι καλα Ελενη μου !!!!!\nMarie-Anne 26 Νοεμβρίου 2013 - 12:08 μ.μ.\n'Ολα τα καλά μαζεμένα!!! Η γιορτή σου, η ορκομωσία της Αριάδνης σου και η γιορτή του θησαυρού σου!!!!! Να είστε όλοι καλά, Κάτια μου, να τους χαίρεσαι, να σε χαίρονται και πάντα με αγάπη, υγεία και χαρά!!!!! Υπέροχο το κέρασμά σου!!!!!!!!!!!\nευχομαι να το απολαυσουμε ολοι μαζι δια ζωσης !!!! σε φιλω\nΔΕΛΦΙΝΑΚΙ 26 Νοεμβρίου 2013 - 12:44 μ.μ.\nΧΡΟΝΙΑ ΠΟΛΛΑ...ΤΙ ΟΜΟΡΦΑ , ΝΑ ΓΙΟΡΤΑΖΕΤΑΙ ΔΙΠΛΑ ΔΙΠΛΑ...ΥΓΕΙΑ ΚΑΙ ΕΥΤΥΧΙΑ ΚΑΙ ΣΤΟΥΣ ΔΥΟ ΣΑΣ... ΝΑ ΕΙΣΤΕ ΠΑΝΤΑ ΚΑΛΑ ΚΑΙ ΑΓΑΠΗΜΕΝΟΙ\nευχαριστω Δελφινακι μου !!!!\nnifi petheras 26 Νοεμβρίου 2013 - 12:54 μ.μ.\nΧρόνια πολλά και στους δυο σας!!! Να είστε καλά!!! Φιλιά!!\nmarilise 27 Νοεμβρίου 2013 - 6:55 π.μ.\nJoan Petra 26 Νοεμβρίου 2013 - 1:35 μ.μ.\nΧΡΟΝΙΑ ΠΟΛΛΑ ΚΙ ΕΥΤΥΧΙΣΜΕΝΑ ΚΑΙ ΣΤΟΥΣ ΔΥΟ ΣΑΣ ΧΑΡΑ ΜΟΥ!!! ΣΑΣ ΦΙΛΩ ΓΛΥΚΑ ΚΑΙ ΠΑΝΤΑ ΧΑΡΕΣ!! :))\nΠετρενια μου σε φιλω και εγω !!!\nΜαρία 26 Νοεμβρίου 2013 - 2:34 μ.μ.\n...Χρονια πολλα και καλα..να τον χαιρεσαι ματια μου..ενα φιλι και απο μενα..ο Κυριος μαζι σας..σε φιλω..\nmarilise 27 Νοεμβρίου 2013 - 6:56 π.μ.\nαπο καρδιας σε ευχαριστουμε λατρεμενη μας !!!!\nΑνώνυμος 26 Νοεμβρίου 2013 - 2:35 μ.μ.\nΚάτια μου ντερλίκωσα!!! :)))) Να τον χαίρεσαι τον θησαυρό!! Πολύχρονος, γερός και δυνατός!!! Να περάσετε σούπερ σήμερα!! Φιλάκια πολλά!!!\nματακια μου σε ευχαριστω !!!!\nΣμαραγδένια Ρούλα 26 Νοεμβρίου 2013 - 2:38 μ.μ.\nΜμμμμμμ μεχρι εδώ Κρήτη φτασανε οι μυρωδιες απ..πα..πα. κόλαση...και τρλρνομαι για λουκανικα . πατώς είδους.. Κατια μου Χρονια του πολλα να τον καμαρώνεις τον θυσαυρό σου μάτια μου ειναι το στήριγμα μας στην ζωή.. να ειναι πολύχρονος...καλέ;; να γιορταζεται μαζί τις γιορτές σας!!!!! να εισατε ευτυχισμενοι παντα... φιλακια πολλα και στους δύο..!!\nmarilise 27 Νοεμβρίου 2013 - 6:57 π.μ.\nσμαραγδακι μου σε φιλω αντε λοιπον ας τσουγκρισουμε και απο μακριά !!!!\nΕΛΕΝΑ 26 Νοεμβρίου 2013 - 3:10 μ.μ.\nΧιλιόχρονος και καλόχρονος ο Στέλιος σου!\nΓιορτάζει και ο δικός μου θησαυρός σήμερα, ο γιόκας μου, πάντα αυτή τη μέρα την θεωρώ ξεχωριστή!\nmarilise 27 Νοεμβρίου 2013 - 6:58 π.μ.\nμα δεν είναι οπου Στελιος και μαλαμα χαχαχα να τον χαιρεσαι Ελενακι μου !!!!\nTzina Varotsi 26 Νοεμβρίου 2013 - 3:50 μ.μ.\nΧρόνια του πολλά, να' ναι πάντα γερός και χαρούμενος!\nmarilise 27 Νοεμβρίου 2013 - 7:00 π.μ.\nχιλια ευχαριστω !!!!\nnikos mous 26 Νοεμβρίου 2013 - 4:21 μ.μ.\nΧρόνια πολλά και καλά στο θησαυρό σας και χρόνια πολλά και καλά επίσης στην υπέροχη οικοδέσποινα του αξιόλογου και ξεχωριστού ιστολογίου, που μας υποδέχθηκε με τ' αγαπημένα μου ρακί, λουκάνικα και μπακλαβά.Ο Θεός να σας έχει καλά και να σας χαρίζει αγάπη κι ευτυχία!Χαρούμενο απόγευμα να περάσετε!!!\nμε συγκινεις φίλε μου σε φιλω !!!!\nFLORA GIA 26 Νοεμβρίου 2013 - 4:37 μ.μ.\nπόσες ευχές να δώσω;\nγια τη γιορτή σου,\nγια το Στέλιο σου,\nγια υγεία και ευτυχία\nκαι για χαρά\nκαι διάθεση να κάνετε\nλουκάνικα και ρακί\nκαι να έχετε πάντα γιορτές στο σπίτι σας.\nΦιλιά, φιλιά, φιλιά..........\nmarilise 27 Νοεμβρίου 2013 - 7:01 π.μ.\nΦλωρακι μου ναχουμε ολοι μας υγεία και να μοιραζομαστε τις χαρές και τις στιγμέςμ μας σε φιλω καλη μου !!!!\nFunky Monkey 26 Νοεμβρίου 2013 - 4:40 μ.μ.\nΧρόνια πολλά και καλά, να τον χαίρεσαι!\nmarilise 27 Νοεμβρίου 2013 - 7:02 π.μ.\nευχαριστω Ελλη μου !!!\nCraftland gr 26 Νοεμβρίου 2013 - 5:19 μ.μ.\nΧρονια πολλα!!!Να τον χαιρεσαι!!!!\nσε φιλω Αλεξανδρα μου !!!!\nskouliki 26 Νοεμβρίου 2013 - 6:55 μ.μ.\nχρονια του πολλα, να τον χαιρεσαι!!!!!!!!!!!!!!!!\nσε ευχαριστω καλε μου !!!!\nxristin 26 Νοεμβρίου 2013 - 10:08 μ.μ.\nΚάτια φαντάζομαι ότι τα χοιροσφάγια έγιναν εκεί που φαντάζομαι!\nΑν έγιναν πράγματι εκεί είναι διπλή η χαρά μουδιπλή η χαρά μου!\nΤον Στέλιο σου να τον χαίρεσαι γιατί είναι πράγματι ο καλύτερος του κόσμου μετά όμως από τον........ δικό μου!χα,χα,χα,χα,χα\nmarilise 27 Νοεμβρίου 2013 - 7:05 π.μ.\nναι βρε αλλα πουσαι δεν σφαξαμε χοιρο τα πηραμε τα κρεατα ετοιμα απο το χασαπη και καναμε ολες τις αλλες δουλείες , μα φυσικα και το καλοκαιρι θα τα δοκιμασουμε μαζι με το breakfast , ναμαστε γεροι και του χρονου θα το κανουμε ολοι μαζι οσο περισσοτερα χερια τοσο πιο ομορφο το πανηγύρι !!!\npaloma 26 Νοεμβρίου 2013 - 11:02 μ.μ.\nΧρόνια πολλά στο Στέλιο σου αγαπημένη μου marilise! Να τον χαίρεσαι και να έχει υγεία! Φιλάκια!\nσε ευχαριστω Παλομιτα μου !!!\nKate'sCakeBox 26 Νοεμβρίου 2013 - 11:42 μ.μ.\nΧρόνια του πολλά του αγαπημένου σου Στέλιου Κάτια μου!!Γερός ευτυχισμένος και δυνατός!!!τα μαζεκλίκια σας και ειδικά ο μπακλαβάς μεγάλη ατραξιόν της εορταστικής ανάρτησης!!και του χρόνου να είστε καλά και να το γιορτάσετε έτσι όμορφα!φιλάκια!!καλό βραδάκι!\nmarilise 27 Νοεμβρίου 2013 - 7:06 π.μ.\nευχαριστω καρδουλα μου !!!!\nnikol 27 Νοεμβρίου 2013 - 12:32 π.μ.\nΜια ματιά στον αγαπημένο σου Στέλιο φτάνει !!! Να τον χαίρεσαι Κατιούλα όπως άκουσα να σε αποκαλεί , να είναι πάντα ο θησαυρός σου .\nΦιλιά γιορτινά για τον αγαπημένο σου\nmarilise 27 Νοεμβρίου 2013 - 7:07 π.μ.\nΨΥχη μου εσύ !!!!!! σε ευχαριστω πολυ πολυ π!!!!!!\nΟ κόσμος της Ράνιας 27 Νοεμβρίου 2013 - 2:26 π.μ.\nΝα τον χαίρεσαι τον θησαυρό σου, Χρόνια του Πολλά και από ότι βλέπω θα καλοπεράσατε Ε ?? Πάντα με υγεία και αγάπη !!!\nγνησιοι Ελληνες αγαπη μου οχι παιξε γελασε ????? σε φιλω\nDimitra 27 Νοεμβρίου 2013 - 2:53 μ.μ.\nΓιατί έχω την εντύπωση πως χαίρεσαι πιο πολύ στη γιορτή του στεφανιού σου;;;; Χα χα χα\nΝα τον λατρεύεις και να σε λατρεύει για μια ζωή, για πάντα, μέχρι τα βαθιά βαθιά γεράματα....δηλαδή καμιά 50αρια χρόνια ακόμα:)))\nΝα είναι γερό το αγόρι σου και να επιβιώνει σε μια γυναικοκρατούμενη φαμίλια!!!\nmarilise 28 Νοεμβρίου 2013 - 9:01 π.μ.\nνα ειναι να ειναι οπως τα λες γιατι μονο σκυλος και ο ενας γατος του κανουν αντροπαρεα πλεον για φαντασου ..... χαχαχα !!!!\nHengeo 28 Νοεμβρίου 2013 - 2:24 π.μ.\nΝα τον χαίρεσαι (έστω και καθυστερημένα) και ευχαριστούμε για το κέρασμα! Του δώσατε και κατάλαβε από ότι βλέπω χεχε!\nmarilise 28 Νοεμβρίου 2013 - 9:02 π.μ.\nκαναμε προεορτια στα χοιροσφαγια το γλυκακι ομως το τσακισαμε δεν λεω αυθημερον\nMaria Naka 28 Νοεμβρίου 2013 - 9:41 π.μ.\nΝα τον χαιρεσαι! Χρονια του πολλα! Μας πεθανες με τις φωτογραφιες! Απαπα τα ειδα κ πρωινιατικα κ μου ανοιξες την ορεξη! Καλημερα!


Πόλεμος νεύρων από Τουρκία - Τα σενάρια αντίδρασης στα ενεργειακά σ...\nΚυριακή, 07-Οκτ-2018 08:58\nΗ Άγκυρα έχει διαμορφώσει σενάρια αντίδρασης στα ενεργειακά σχέδια της Κυπριακής Δημοκρατίας, ενώ είναι σαφές πως προσπαθεί να επιβάλει καθεστώς εκφοβισμού στην ανατολική Μεσόγειο, όπως σημειώνει η κυπριακή εφημερίδα "Φιλελεύθερος".\nΣύμφωνα με ασφαλείς πληροφορίες, ενώπιον της τουρκικής ηγεσίας βρίσκονται πολλές επιλογές, ωστόσο φαίνεται ότι υπάρχουν και πρακτικές δυσκολίες που δεν μπορούν ποσώς να αγνοηθούν.\n-Δεύτερο, μελετά το ενδεχόμενο να κάνει δική της γεώτρηση, αλλά αυτό σήμερα θεωρείται σχεδόν αδύνατο, λόγω των δυνατοτήτων του γεωτρύπανου "Πορθητής". Εκτός κι εάν επιλέξει περιοχή κοντά στις ακτές, όπως είναι ο κόλπος της Αμμοχώστου, ο Απόστολος Ανδρέας ή κοντά στον Ακάμα.\nΣημειώνεται συναφώς ότι το γεωτρύπανο "Πορθητής", όπως και αυτό που συζητούν να αγοράσουν, δεν έχουν τη δυνατότητα να τρυπήσουν σε βαθιά νερά, όπως είναι αυτά νοτίως της Κύπρου. Επιπρόσθετο πρόβλημα είναι και η αποχώρηση του ξένου προσωπικού (Νορβηγοί) από τον "Πορθητή". Τούτο φαίνεται ότι έγινε επειδή είχαν προειδοποιηθεί -από τη Λευκωσία- πως εάν συμμετείχαν σε παράνομες έρευνες, γεωτρήσεις, θα είχαν κόστος με νομικές επιπτώσεις για τον καθένα χωριστά.\nΕίναι, πάντως, σαφές πως δεν πρόκειται να παρεμποδίσουν το γεωτρύπανο της αμερικανικής εταιρείας ExxonMobil καθώς το θαλασσοτεμάχιο 10 δεν είναι στις λεγόμενες γκρίζες ζώνες που έχουν δημιουργήσει. Η πραγματικότητα, ωστόσο, είναι πως δεν μπορούν για προφανείς λόγους να παρενοχλήσουν το γεωτρύπανο της ExxonMobil κι αυτό το γνωρίζουν πολύ καλά οι Αμερικανοί.\nΣε απομόνωση ο Ακιντζί, το δακτυλίδι στον Οζερσάι\nΗ Άγκυρα φαίνεται πως έχει δώσει το… δακτυλίδι διαδοχής στον Κουντρέτ Οζερσάι, ο οποίος θεωρείται έμπιστος άνθρωπος του βαθέος κράτους του τουρκικού ΥΠΕΞ. Ο Οζερσάι αναλαμβάνει πρωτοβουλίες, υπό την καθοδήγηση του τουρκικού υπουργείου Εξωτερικών και πραγματοποιεί συναντήσεις που θα έπρεπε να γινόντουσαν από τον κατοχικό ηγέτη. Δεν είναι τυχαίο που κατά τη διάρκεια της παραμονής τους στη Νέα Υόρκη ήταν ο Κουντρέτ Οζερσάι, ο οποίος συναντήθηκε με τον Ρετζέπ Ταγίπ Ερντογάν και τον Μεβλούτ Τσαβούσογλου. Ο Ακιντζί αν και ήταν εκεί δεν είχε, ίσως για πρώτη φορά, συνάντηση με τον Πρόεδρο και τον υπουργό Εξωτερικών της Τουρκίας.


Μαθη...μαγικά : Ceilings of Uzbekistan\nΟ Άγγλος φωτογράφος Christopher Wilton-Steer απαθανατίζει με το φακό του εντυπωσιακά σχέδια οροφής που βρέθηκαν σε παλάτια, τζαμιά, και μαυσωλεία στο Ουζμπεκιστάν σε μια virtual φωτογραφική έκθεση με τίτλο Ceilings of Uzbekistan.\nΑναρτήθηκε από Αθανάσιος Δρούγας στις 7:06 π.μ.\nFotini Kouzoumi 19 Δεκεμβρίου 2020 - 5:09 μ.μ.\nΥπέροχα έργα που αντιπροσωπεύουν την διείσδυση των Μαθηματικών μέσα στις Τέχνες.\nΑθανάσιος Δρούγας 19 Δεκεμβρίου 2020 - 6:42 μ.μ.\nΝαι πραγματικά, είναι μοναδικά.


Στο λόφο Καστράκι και στη γύρω περιοχή, κοντά στο σημερινό χωριό Σέσκλο, αναπτύχθηκε ένας από τους σπουδαιότερους νεολιθικούς οικισμούς της Ελλάδας και της Ευρώπης, που έδωσε το όνομά του σε μία ολόκληρη φάση της νεολιθικής εποχής στη Θεσσαλία. Κατοικήθηκε από την αρχή της νεολιθικής εποχής (7η χιλιετία π.Χ.) μέχρι και τη Μέση Εποχή του Χαλκού, αλλά γνώρισε τη μεγαλύτερη ακμή του στην 6η χιλιετία π.Χ., κατά τη Μέση Νεολιθική περίοδο. Η τοποθεσία του συγκεντρώνει όλα τα χαρακτηριστικά σύμφωνα με τα οποία οι πρώτοι κάτοικοι επέλεγαν τις θέσεις της εγκατάστασής τους: βρίσκεται ανάμεσα σε βαθιά εποχικά ρέματα, που εξασφαλίζουν την αφθονία νερού, κοντά σε επίπεδες καλλιεργήσιμες εκτάσεις και σε ψηλότερους λόφους και όχι μακριά από τη θάλασσα. Η επιτυχία στην επιλογή της θέσης αποδεικνύεται και από τη μεγάλη διάρκεια ζωής του προϊστορικού οικισμού.\nΟι πρώτοι κάτοικοι εγκαταστάθηκαν στο Σέσκλο γύρω στα μέσα της 7ης χιλιετίας π.Χ.. Για τη γνώση της περιόδου αυτής στον ελλαδικό χώρο το Σέσκλο είναι μια από τις σπουδαιότερες θέσεις, κυρίως επειδή εδώ το «νεολιθικό τρίπτυχο» (μόνιμη κατοικία, γεωργία, κτηνοτροφία) διαπιστώνεται καθαρά. Η έκταση του οικισμού στο λόφο Καστράκι (Σέσκλο Α) την περίοδο αυτή δεν ήταν δυνατό να εξακριβωθεί, λόγω της μεταγενέστερης κατοίκησης του χώρου. Ωστόσο, λείψανα της φάσης αυτής έχουν διαπιστωθεί και 125 μ. πέρα από το βορειοανατολικό άκρο του λόφου (Σέσκλο Γ), γεγονός που δείχνει ότι ο οικισμός ήταν αρκετά μεγάλος. Τα σπίτια ήταν πρόχειρες καλύβες, από τις οποίες σώζονται μόνο αβαθή ορύγματα, τάφροι για λεπτά θεμέλια τετράπλευρου σπιτιού, κυκλικοί λάκκοι και λείψανα συμπαγούς πηλού, που μάλλον είχε χρησιμοποιηθεί στα τοιχώματα των κτισμάτων. Στον οικισμό βρέθηκαν ελάχιστα αντικείμενα, όπως λεπίδες από οψιανό και πυριτόλιθο, εργαλεία από πέτρες και οστά ζώων και ελάχιστα πήλινα ειδώλια και φαίνεται ότι οι άνθρωποι της περιόδου ζούσαν αποκλειστικά από τη γεωργία και την κτηνοτροφία.\nΣτην Αρχαιότερη Νεολιθική περίοδο (6500-5800 π.Χ.) ο οικισμός φαίνεται ότι αναπτυσσόταν σε μεγαλύτερη έκταση. Κατάλοιπά του έχουν διαπιστωθεί τόσο στο Σέσκλο Α, όσο και στην επίπεδη πλαγιά στα δυτικά (Σέσκλο Β) και στη γύρω περιοχή. Βασικό χαρακτηριστικό της αρχιτεκτονικής αυτής της φάσης είναι η πολυμορφία των τύπων και η ποικιλία των υλικών, καθώς διαπιστώθηκαν τόσο σπίτια με λιθόκτιστα θεμέλια και τοίχους από πλίνθους, όσο και κατασκευές από πλασμένο πηλό και ξύλα, κάποτε με πλάκες εξωτερικά, τοποθετημένες σαν «ορθοστάτες». Οι κάτοικοι εξακολουθούσαν να χρησιμοποιούν απλά εργαλεία από πέτρα ή οστά, κατασκεύαζαν πήλινα ειδώλια, ενώ για πρώτη φορά συναντώνται πήλινα αγγεία, μονόχρωμα ή διακοσμημένα με γραπτά σχέδια.\nΗ κύρια φάση της ακμής του Σέσκλου, όμως, ήταν η Μέση Νεολιθική περίοδος (5800-5300 π.Χ.). Ο οικισμός εκτεινόταν πάνω στο λόφο Καστράκι (Σέσκλο Α), στην επίπεδη πλαγιά στα δυτικά (Σέσκλο Β) και στη γύρω περιοχή. Τα σπίτια ήταν πιο πυκνά διατεταγμένα στο λόφο, χωρίζονταν από δρομάκια και πλατείες και περιβάλλονταν από μεγάλους αναλημματικούς τοίχους, ενώ στην επίπεδη πλαγιά μοιράζονται τουλάχιστον έναν τοίχο με κάποιο διπλανό σπίτι κι έτσι κανένα δεν είναι ανεξάρτητο και ελεύθερο στο χώρο. Όλα είχαν λίθινα θεμέλια, πλίνθινη ανωδομή και δίρριχτη στέγη με δοκούς και καμινάδες. Επάνω στο λόφο (Σέσκλο Α) το κεντρικότερο κτίσμα της Μέσης Νεολιθικής είναι το μικρό μεγαροειδές οικοδόμημα με πλακοστρωμένη αυλή μπροστά και εσωτερικό περίβολο πίσω. Δίπλα σε αυτό βρίσκεται η “Οικία του Κεραμέα”, όπου σώζονται σε αρκετά μεγάλο ύψος οι επαλείψεις των τοίχων από πηλό και οι τρεις εσωτερικές αντηρίδες, πάνω στις οποίες πιθανόν στηριζόταν ξύλινο πατάρι. Το πιο ευρύχωρο από τα υπόλοιπα κτίσματα του οικισμού ήταν το οικοδόμημα 50, σχεδόν τετράγωνο σε κάτοψη, στο βορειοανατολικό άκρο του οικοδομικού συγκροτήματος. Γύρω από τα σπίτια υπάρχουν μεγάλοι τοίχοι-περίβολοι, που δεν πρέπει, όμως, να θεωρηθούν οχυρωματικοί, δεν αποκλείεται, ωστόσο, να φανερώνουν και μια έννοια προφύλαξης ή απομόνωσης του κατοικημένου χώρου. Η περίοδος αυτή ταυτίζεται με το λεγόμενο «πολιτισμό του Σέσκλου», που χαρακτηρίζεται κυρίως από την κεραμική που βρέθηκε στον οικισμό και αποτέλεσε τη βάση της χρονολόγησης των υποπεριόδων της Μέσης Νεολιθικής. Τα αγγεία είναι χειροποίητα, κυρίως γραπτά, και η τεχνική του ψησίματός τους έχει βελτιωθεί, έχοντας ως αποτέλεσμα θαυμάσια κόκκινα χρώματα, που σχημάτιζαν μοτίβα επάνω σε υπόλευκο βάθος. Οι κάτοικοι χρησιμοποιούσαν περισσότερα λίθινα εργαλεία, ενώ αφθονότερα ήταν και τα εργαλεία από οψιανό, που προερχόταν από τη Μήλο. Ο οικισμός καταστράφηκε από φωτιά προς το τέλος της 6ης χιλιετίας π.Χ.\nΗ περιοχή ξανακατοικήθηκε κατά τη Νεότερη Νεολιθική περίοδο μόνο, όμως, στο Καστράκι. Την περίοδο αυτή οικοδομήθηκε στο ψηλότερο σημείο το «μέγαρο», που καταλάμβανε το κεντρικό τμήμα του νέου οικισμού και περιβαλλόταν από σύστημα κυκλικών λίθινων περιβόλων.\nΟ οικισμός εξακολούθησε να κατοικείται μέχρι και την Πρώιμη και Μέση Εποχή του Χαλκού. Στην περίοδο αυτή ανήκουν ορισμένα σπίτια πάνω στο λόφο καθώς και οι κιβωτιόσχημοι τάφοι που βρέθηκαν τόσο στο Σέσκλο Α, όσο και στο Σέσκλο Β.\n«ΟΙΚΙΑ ΤΟΥ ΚΕΡΑΜΕΑ»\nΤο οικοδόμημα, που συμβατικά ονομάζεται «Οικία του Κεραμέα» (δωμάτια 11-12), είναι από τα πιο ενδιαφέροντα στον προϊστορικό οικισμό του Σέσκλου. Οφείλει την ονομασία του στον πρώτο ανασκαφέα του χώρου, Χρ. Τσούντα, που το χαρακτήρισε «κεραμεικόν εργαστήριον», επειδή στο εσωτερικό του διατηρήθηκαν πολλά αγγεία λόγω της ξαφνικής καταστροφής του από φωτιά.\nΣτην οικία έχουν διαπιστωθεί δύο κύριες αρχιτεκτονικές φάσεις, που χρονολογικά τοποθετούνται στη Μέση Νεολιθική περίοδο.\nΣτην πρώτη φάση (Μέση Νεολιθική ΙΙΙΑ, 5700-5400 π.Χ.), ήταν ένα απλό, τετράγωνο κτίσμα με λίθινα θεμέλια, ανωδομή από πλίνθους και δάπεδο από κίτρινο πηλό και πλάκες μεσαίου μεγέθους. Η θύρα του βρισκόταν στο δυτικό τοίχο και οδηγούσε σε μια στεγασμένη αυλή στα δυτικά (11Α), με πήλινο δάπεδο, στο οποίο υπήρχαν δύο μεγάλες οπές με απανθρακωμένα λείψανα ξύλινων κιόνων που στήριζαν τη στέγη. Η στέγη του κτηρίου πρέπει να ήταν ξύλινη, δικλινής ή τετρακλινής.\nΣτη δεύτερη φάση (Μέση Νεολιθική ΙΙΙΒ, 5400-5100 π.Χ.), έγινε ανακατασκευή μεγάλης κλίμακας: η αυλή διαμορφώθηκε σε χωριστή οικία, ενώ το ίδιο το οίκημα μεγάλωσε σε μήκος και απέκτησε δύο δωμάτια, που χωρίζονταν με μεσότοιχο και επικοινωνούσαν με μικρή εσωτερική θύρα. Η εξωτερική θύρα ανοίχθηκε στον ανατολικό τοίχο και οδηγούσε στο νότιο δωμάτιο (11), που περιείχε κατασκευές για την προετοιμασία της τροφής και άλλες οικοτεχνικές δραστηριότητες. Το βόρειο, εσωτερικό δωμάτιο (12) περιείχε αποθηκευτικούς χώρους και αγγεία, που βρέθηκαν κατά χώραν. Αξιοσημείωτο αρχιτεκτονικό στοιχείο αποτελούν οι τρεις αντηρίδες στο βόρειο τοίχο του κτηρίου, που χωρίζουν τη βόρεια πλευρά του σε τρία σχεδόν ισομήκη τμήματα και θεωρείται πως στήριζαν ένα ξύλινο πατάρι. Σε αρκετό ύψος διατηρείται η επάλειψη των αντηρίδων και του τοίχου ενδιάμεσά τους με παχύ στρώμα και λεπτό κονίαμα από πηλό.\nΤΟ «ΜΕΓΑΡΟ» ΤΗΣ ΝΕΟΤΕΡΗΣ ΝΕΟΛΙΘΙΚΗΣ\nΤο πιο εντυπωσιακό οικοδόμημα του αρχαιολογικού χώρου στο Σέσκλο είναι το λεγόμενο ''Μέγαρο'', συνολικού εμβαδού 150 τ.μ., το οποίο ανασκάφηκε από τον Χρ. Τσούντα στις αρχές του 20ού αιώνα. Κτίσθηκε κατά τη Νεότερη Νεολιθική περίοδο στο ψηλότερο σημείο του λόφου και περιβαλλόταν από ένα σύστημα κυκλικών λίθινων περιβόλων. Γύρω από αυτό τον κεντρικό πυρήνα διατάσσονταν τα υπόλοιπα σπίτια του οικισμού, που ήταν μικρότερα και απλούστερα σε κατασκευή.\nΤο οικοδόμημα έχει προσανατολισμό Α-Δ, αποτελείται από πρόδομο (1), κυρίως δωμάτιο (2) και θάλαμο (3) και η θύρα εισόδου του βρίσκεται στα δυτικά. Είχε λίθινα θεμέλια, ανωδομή από πλίνθους και ξύλινη στέγη. Το κυρίως δωμάτιο ήταν σχεδόν τετράγωνο, ευρύχωρο και είχε πήλινο δάπεδο, μέσα στο οποίο βρέθηκε τετράπλευρη πηλόκτιστη εστία με ταινιώδες περιχείλωμα. Τρεις κωνικές οπές στο μέσον του δωματίου ήταν υποδοχές για τους ξύλινους πασσάλους που στήριζαν τη στέγη. Στη βορειοδυτική γωνία του θαλάμου σώζονται δύο μικρές λίθινες κατασκευές ελλειπτικού σχήματος, που σχετίζονται με τις διάφορες δραστηριότητες των κατοίκων του σπιτιού. Ανατολικά του μεγάρου υπάρχει ένας ξεχωριστός τραπεζιόσχημος χώρος (δωμάτια 4-5-6), ο οποίος διαμορφώθηκε αργότερα και πιθανόν αποτελούσε τον οπισθόδομό του.


ΠΑΝΣΕΛΗΝΟΣ – ΦΩΤΙΑ ΓΙΑ ΤΟΝ ΕΡΩΤΑ\nΑρχική σελίδα Θέματα Σχέσεις-Αγάπη Πανσέληνος – φωτιά για τον έρωτα\nΠανσέληνος – φωτιά για τον έρωτα\n<p>Συνήθως η Πανσέληνος φέρνει συναισθηματική ολοκλήρωση και τακτοποιείται όλη μας η ερωτική σφαίρα. Ωστόσο αυτή η Πανσέληνος που έρχεται στις 12 του μήνα θα μας αναστατώσει μέσα από ακραίους φόβους, ανασφάλεια, κυκλοθυμία και εξεγέρσεις χωρίς νόημα και σκοπό. Απώτατη θηλυκή ενέργεια – δεν είναι ό,τι καλύτερο να πολώνονται τόσο πολύ οι ενέργειες είτε προς την θηλυκή είτε προς την αρσενική πλευρά – θα μας κάνει να χάνουμε το δάσος και το δέντρο ταυτόχρονα!\nΚαρκίνος, το σπίτι του ακραίου συναισθηματισμού\nΟ Καρκίνος είναι το ζώδιο που αποτελεί τον θρόνο της Σελήνης, είναι το ζώδιο στο οποίο ασκεί την απόλυτη κυριαρχία της. Και είναι αυτός που θα φιλοξενήσει την γεναριάτικη Πανσέληνο. Θα είναι όμορφη σαν θέαμα, καθώς θα έχουμε και την Γη στο κοντινότερο σημείο της στον Ήλιο, αλλά το αργυρό της φως δεν θα μας ξεγελάσει, ελπίζουμε. Δεν θα μας παρασύρει, δεν πρέπει να μας παρασύρει στον ακραίο και χωρίς έρμα συναισθηματισμό που δεν έχει στόχευση και χαλινάρι.\nΗ αντίθεση με τον Πλούτωνα\nΜια άκρως καρμική αντίθεση της Σελήνης με τον Πλούτωνα θα μας στείλει να βαράμε γερμανικά νούμερα αϋπνίας στην χώρα της αμφιβολίας. Ακόμα και οι πιο σίγουρες και δεμένες σχέσεις θα περάσουν από κρίση αμφιβολιών, ζήλιας, από έλλειψη σκοπού και μικρούς ή μεγαλύτερους τριγμούς. Η λίμπιντο που εκπροσωπείται από τον Πλούτωνα και το συναίσθημα που εκπροσωπείται από την Σελήνη έρχονται σε αντίθεση. Και αυτό σημαίνει ότι άλλα θα θέλει το σώμα, άλλα η ψυχή, άλλα θα σκέφτεται το μυαλό και άλλα θα λέει το σώμα. Πολύ επικίνδυνη συνθήκη…\nΤα ξόρκια λύνονται\nΑν έχουμε στον νου μας ότι πρόκειται να ζήσουμε μια τέτοια επέλαση συναισθηματικού χειμώνα, μπορούμε να ετοιμαστούμε. Για την ημέρα της Πανσελήνου αλλά και για τις δύο επόμενες εβδομάδες είναι καλό να προσέξουμε πολύ τα λόγια μας για να μην πληγώσουμε ανθρώπους που αγαπάμε. Κάνουμε κάθε πρωί μια καλή κουβέντα με τον εαυτό μας, κοιταζόμαστε στον καθρέφτη να πάρουμε θάρρος και χαμογελάμε και στους άλλους και στον εαυτό μας με το καλύτερο και πιο ζεστό χαμόγελό μας.\nΛέμε όχι στην ζήλια, την υπερβολή, τα συναισθηματικά παιχνίδια, τις παγίδες που μας έρχεται να στήσουμε στους άλλους. Διαλέγουμε να είμαστε ευγενείς τόσο όσο και ειλικρινείς - η ειλικρίνεια δεν είναι συνώνυμο της σκληρότητας αναγκαστικά.\nΚαι κυρίως, αν θέλουμε να ζήσουμε την αγάπη, την επιβεβαίωση, την ολοκλήρωση μέσα στην σχέση μας ή το φλερτ, μην περιμένουμε να μας το προσφέρει ο άλλος, μην είμαστε παθητικοί στο θέμα της αγάπης. Δώστε πρώτοι εσείς αγάπη, και θα λάβετε τα ίσα. Μην νομίζετε ότι θα εκτεθείτε με το να παραδεχτείτε την αγάπη σας για κάποιον, αν εκτεθείτε φαινομενικά, θα κερδίσετε την μάχη απέναντι στην Σελήνη.\nΠανσέληνος Και Έρωτας!\nΑυτή η Πανσέληνος γεννάει μεγάλους έρωτες! Ποιοι θα πέσουν στα δίχτυα της; Ποιοι είναι αυτοί που θα γνωρίσουν τον έρωτα της ζωής τους;...


Σύνοδος Κορυφής: Τα «φιλόδοξα αιτήματα» της Ελλάδας για τις κυρώσεις στην Τουρκία - e-thessalia.gr\n7 Δεκεμβρίου 2020, 11:46 7 Δεκεμβρίου 2020\nΤην τελευταία συζήτηση πριν από τη Σύνοδο Κορυφής της Πέμπτης για την Τουρκία θα έχουν σήμερα Δευτέρα οι Υπουργοί Εξωτερικών. Στο Συμβούλιο που πραγματοποιείται με φυσική παρουσία στις Βρυξέλλες, η Ελλάδα θα δοκιμάσει τα… νερά σχετικά με τα αιτήματά της για κυρώσεις κατά της Τουρκίας.\nΣύμφωνα με το Bloomberg, η λίστα επιθυμιών της Ελλάδας περιλαμβάνει «φιλόδοξα αιτήματα» συμπεριλαμβανομένης της πιθανής απαγόρευσης συναλλαγών μεταξύ ευρωπαϊκών εταιρειών και τουρκικών τραπεζών και επιχειρήσεων, καθώς και ένα πλήρες εμπάργκο όπλων.\n«Η Τουρκία πρόκειται να γίνει ξανά ζήτημα κατά τη σημερινή συνάντηση των υπουργών Εξωτερικών και μια σύνοδο κορυφής της ΕΕ αργότερα μέσα στην εβδομάδα. Τον Οκτώβριο, η ΕΕ πρότεινε στον Τούρκο Πρόεδρο Ρετζέπ Ταγίπ Ερντογάν να αναβαθμίσει τις οικονομικές σχέσεις, εάν τις θέλει και να είναι έτοιμος να αλλάξει πορεία από αυτό που πιστεύουν ορισμένοι στην ΕΕ είναι διαρκής πρόκληση. Όταν οι υπουργοί θα μελετήσουν τις εξελίξεις σήμερα, δεν φαίνεται πολύ πιθανό να δουν πρόοδο σε οποιονδήποτε από τους δύσκολους τομείς», αναφέρει το POLITICO.\nΕπίσης, το Συμβούλιο των υπουργών Εξωτερικών πρόκειται να βελτιώσει τη νομοθεσία της ΕΕ για την επιβολή κυρώσεων για παραβιάσεις ανθρωπίνων δικαιωμάτων στο εξωτερικό (magnitsky act). Οι Υπουργοί θα δηλώσουν επίσης τη σαφή δέσμευσή τους για τη διατλαντική συμμαχία, ενώ συνεχίζουν τις συζητήσεις σχετικά με την ώθηση της ΕΕ για στρατηγική αυτονομία.\nΤο POLITICO επίσης μιλάει για νέες εντάσεις με την Τουρκία με αφορμή την επιστολή που έστειλε ο Υπουργός Μετανάστευσης Νότης Μηταράκης στην Κομισιόν για ένα περιστατικό στο Αιγαίο την περασμένη εβδομάδα, στο οποίο δύο μετανάστες έχασαν τη ζωή τους.\n«Σύμφωνα με τις μαρτυρίες των μεταναστών, ένα τουρκικό πλοίο ακτοφυλακής έφτασε στο σημείο, αλλά αντί να προσφέρει βοήθεια όπως ζητήθηκε, δημιούργησε κυματισμούς και ενθάρρυνε τη συνέχιση του ταξιδιού, συνοδεύοντας το πλοίο προς τα ελληνικά χωρικά ύδατα», έγραψε στην επιστολή προς την Επίτροπο Εσωτερικών Υποθέσεων Ylva Johansson. Καθορίζοντας τις λεπτομέρειες του συμβάντος, ο Μηταράκης έγραψε ότι «αυτή η απώλεια ζωής μπορούσε να αποφευχθεί εντελώς και θα μπορούσε να είχε αποφευχθεί από τις τουρκικές αρχές εάν είχαν επιλέξει να επέμβουν όταν το μεταναστευτικό σκάφος ζήτησε βοήθεια στα τουρκικά ύδατα».\nΗ Τουρκία πρόκειται να γίνει ξανά ζήτημα κατά τη σημερινή συνάντηση των υπουργών Εξωτερικών και μια σύνοδο κορυφής της ΕΕ αργότερα μέσα στην εβδομάδα. Τον Οκτώβριο, η ΕΕ πρότεινε στον Τούρκο Πρόεδρο Ρετζέπ Ταγίπ Ερντογάν να αναβαθμίσει τις οικονομικές σχέσεις, εάν τις θέλει και να είναι έτοιμος να αλλάξει πορεία από αυτό που πιστεύουν ορισμένοι στην ΕΕ είναι διαρκής πρόκληση. Όταν οι υπουργοί μελετούν σήμερα, δεν φαίνεται πολύ πιθανό να δουν πρόοδο σε οποιονδήποτε από τους δύσκολους τομείς.\nΟι ηγέτες συγκαλούνται για μια σύνοδο κορυφής στις 10 Δεκεμβρίου, επιδιώκοντας να τερματίσουν μια διαμάχη με την Πολωνία και την Ουγγαρία για τους όρους του ιστορικού πακέτου τόνωσης ύψους 1,8 τρισεκατομμυρίων ευρώ. Μόνο εάν πετύχουν, μπορεί η ΕΚΤ να έχει εμπιστοσύνη ότι τα νέα μέτρα που θα ανακοινώσει την ίδια μέρα θα έχει την απαιτούμενη ισχύ. Για το Ταμείο Ανάκαμψης πληθαίνουν οι φωνές στην ΕΕ που θέλουν να πετάξουν έξω Ουγγαρία και Πολωνία και να προχωρήσει με τις 25 χώρες και αναζητείται νομική φόρμουλα.\nΟ επικεφαλής διαπραγματευτής της ΕΕ για το Brexit, Μισέλ Μπαρνιέ ενημερώνει από τις 8.30 ώρα Ελλάδας τους πρεσβευτές των 27 κρατών μελών για τις τελευταίες ώρες εμπορικών διαπραγματεύσεων με το Ηνωμένο Βασίλειο. Το απόγευμα, ο πρωθυπουργός του Ηνωμένου Βασιλείου Μπόρις Τζόνσον θα μιλήσει με την Πρόεδρο της Κομισιόν Ούρσουλα Φον Ντερ Λάιεν, μέχρι πότε οι δύο πλευρές ελπίζουν ότι τα πράγματα μπορούν να ολοκληρωθούν προκειμένου να υπάρξει τελικά συμφωνία ως 31/12/2020.\nΑυτό είναι απίθανο, λένε αξιωματούχοι της ΕΕ. Ακόμη και με την πολλή απαισιοδοξία που επικρατεί, υπάρχουν μερικά σημάδια ότι μια συμφωνία μπορεί να είναι ακόμη εφικτή. Ένας συμβιβασμός είναι τώρα ορατός στην πρόσβαση για τους Ευρωπαίους αλιείς στα βρετανικά αλιευτικά ύδατα, κάτι που ένα μακροχρόνιο εμπόδιο. Ωστόσο, το θέμα των ίσων όρων ανταγωνισμού για τις επιχειρήσεις εξακολουθεί να αποδεικνύεται δύσκολο. Οι διαπραγματευτές θα περάσουν σήμερα στις Βρυξέλλες προσπαθώντας να βρουν μια λύση.\nΠροηγούμενο ΆρθροΠαράπονα από τον Παπαδόπουλο έχει ο Βόλος για το ματς με Ολυμπιακό: “Ανεπίτρεπτο να μην συμβουλευτεί το VAR”Επόμενο Άρθρο“Το γκολ στο ντέρμπι η καλύτερη στιγμή” τόνισε για τη θητεία του στη Νίκη ο Απόστολος Τσιώλης


Στις εναλλακτικές μορφές χρηματοδότησης των επενδύσεων, πέραν του τραπεζικού τομέα, αναφέρθηκε η κ. Βασιλική Λαζαράκου, πρόεδρος της Επιτροπής Κεφαλαιαγοράς στην κύρια ομιλία της στο 2ο στρογγυλό τραπέζι στο Athens Investment Forum.\n«Η Ευρώπη, χρόνια τώρα, στηρίζεται στον τραπεζικό δανεισμό, έναντι των ΗΠΑ που στηρίζεται περισσότερο στις εναλλακτικές μορφές χρηματοδότησης. Τα τελευταία χρόνια, η Ευρώπη έχει πάει στο 70% - 30% όσον αφορά την αναλογία τραπεζικού δανεισμού κι εναλλακτικής χρηματοδότησης, ενώ ειδικά από το δεύτερο εξάμηνο του 2014 και μετά, αποτελεί κεντρικό ευρωπαϊκό στόχο η ανάπτυξη και -πιο πρόσφατα- η βιώσιμη ανάπτυξη, η οποία μπορεί να δώσει σημαντική ώθηση στις ευρωπαϊκές οικονομίες.\nΑκριβώς αυτή η ανάγκη έχει ενισχύσει τον προβληματισμό στην Ευρώπη για την εξεύρεση εναλλακτικής χρηματοδότησης». Ειδικά στο κομμάτι των υποδομών, όπως ανέφερε η κ. Λαζαράκου, θα πρέπει να χρησιμοποιηθούν εναλλακτικές μορφές χρηματοδότησης. Η ίδια έφερε ως παράδειγμα εναλλακτικής μορφής χρηματοδότησης και το crowd funding «το οποίο δεν έχει λειτουργήσει στην πράξη γιατί υπάρχουν διάφορες αγκυλώσεις. Αναμένουμε να βγει ο ευρωπαϊκός κανονισμός για να μπορέσουμε να εισάγουμε περισσότερες προσαρμογές στον υπάρχοντα νόμο ώστε να χρηματοδοτηθούν οι μικρότερες εταιρείες».\n«Για να επιτύχει η χώρα ρυθμούς ανάπτυξης στο 3% θα χρειασθούν ετήσιοι ρυθμοί αύξησης των επενδύσεων από 8-10% για τα επόμενα 10 χρόνια». Αυτό επεσήμανε ο κ. Τάσος Αναστασάτος, επικεφαλής οικονομολόγος στον όμιλο της Eurobank και πρόεδρος στο Επιστημονικό Συμβούλιο της Ελληνικής Ένωσης Τραπεζών κατά την ομιλία του στο 2nd Athens Investment Forum.\n«Είναι αυτονόητο ότι η χώρα χρειάζεται επενδύσεις και ότι θα πρέπει να απαγκιστρωθεί από το προηγούμενο μοντέλο της κατανάλωσης. Η συμμετοχή της κατανάλωσης στο ΑΕΠ της Ελλάδας παραμένει υψηλή, ενώ η συμμετοχή των επενδύσεων στο ΑΕΠ παραμένει πολύ χαμηλά γύρω στο 11%, όταν στην Ευρωζώνη το αντίστοιχο ποσοστό είναι στο 20,9%. Αρκεί να αναφερθεί ότι η πτώση των επενδύσεων στη χώρα είναι γύρω στα 85 δισ. ευρώ σε σχέση με τις τιμές του 2010».\nΟ κ. Αναστασάτος αναφέρθηκε και στο ανθρώπινο κεφάλαιο, επισημαίνοντας ότι ενώ η ανεργία μειώνεται κι έχει φθάσει στο 17%, υπάρχει αυτή την στιγμή μεγάλη ανάγκη για ποιοτικές θέσεις εργασίας. Πολύ χαμηλή είναι και η «επένδυση» στη χώρα και στους τομείς της έρευνας και ανάπτυξης (R+D), γεγονός το οποίο εν μέσω κρίσης μπορεί να θεωρήθηκε ως πολυτέλεια, ωστόσο πλέον αποτελεί αναγκαιότητα εν μέσω του γενικότερου ευρωπαϊκού περιβάλλοντος όπως το διαμορφώνουν οι νέες συνθήκες. Επίσης ένας δεύτερος τομέας, όπου υστερεί η Ελλάδα και οι ελληνικές επιχειρήσεις είναι τα λεγόμενα ψηφιακά προσόντα.\n«Το άυλο κεφάλαιο είναι πολύ σημαντικό», τόνισε. Στο ερώτημα αν αυτή την στιγμή η χώρα μπορεί να προσελκύσει επενδύσεις, ο κ. Αναστασάτος ανέφερε ότι η ανταγωνιστικότητα της Ελλάδας στο κομμάτι της εργασίας έχει βελτιωθεί, όπως και η διαρθρωτική ανταγωνιστικότητα ειδικά μέχρι το 2014, δεδομένου ότι στη συνέχεια υπήρξε μία στασιμότητα. Η Ελλάδα βρίσκεται ακόμη χαμηλά στη λίστα του ΟΟΣΑ, επομένως υπάρχει σημαντικός δρόμος που θα πρέπει να διανυθεί και θα πρέπει η κυβέρνηση να κινηθεί προς αυτή την κατεύθυνση. Η χώρα θα πρέπει επίσης να καλύψει το κενό και όσον αφορά το θέμα της επενδυτικής βαθμίδας».\nΟ πρόεδρος της Qualco κ. Ορέστης Τσακαλώτος στην παρέμβασή του στο Athens Investment Forum, ανέφερε ότι το κυριότερο θέμα των τραπεζών σήμερα είναι πως θα λειτουργήσουν σωστά. «Είναι φανερό ότι εάν έχεις τράπεζες που λειτουργούν σωστά, οι επενδυτές έρχονται με γρήγορο ρυθμό».\nΟ ίδιος πρόσθεσε ότι πρέπει να λυθούν άμεσα τρία θέματα σε σχέση με τα NPLs: το πρώτο αφορά στην ταχύτητα και στην ύπαρξη ισχυρών τεχνολογικών υποδομών, το δεύτερο αφορά στη συναινετική βάση η οποία λύνει και το ηθικό θέμα που αντιμετωπίζει ο χώρος και το τρίτο αφορά στη ρύθμιση και τις κατευθύνσεις που έρχονται από τις Βρυξέλλες και τον SSM. Ειδικά η Ελλάδα αντιμετωπίζει το οξύτερο πρόβλημα με δεδομένο ότι τα κόκκινα δάνεια φτάνουν στο 50%. Για την Qualco ανέφερε ότι έχει αντιμετωπίσει ανάλογες καταστάσεις, προσθέτοντας ότι είναι σημαντικό να υπάρχει ένας τοπικός partner που θα βοηθήσει να κερδηθεί το στοίχημα να προσελκυσθούν υψηλής ποιότητας επενδυτικά κεφάλαια με μακροπρόθεσμη προοπτική.\nΟ αντιπρόεδρος της Attica Bank και πρόεδρος του ΤΜΕΔΕ Κωνσταντίνος Μακέδος μίλησε στο 2ο Athens Investment Forum, τονίζοντας ότι «μετά από 10 χρόνια κρίσης καλούμαστε να πάμε μπροστά και είναι σημαντικό ότι στο επίκεντρο της πολιτικής είναι η ανάπτυξη». Ο ίδιος πρόσθεσε ότι το τραπεζικό σύστημα προσπαθεί δυναμικά να αφήσει πίσω του την κρίση. Επιπλέον ζήτησε «να στηριχθούν οι υποδομές και οι ΜμΕ, η “ραχοκοκαλιά” της ελληνικής οικονομίας», από το βήμα του συνεδρίου.\nΌπως τόνισε ο κ. Μακέδος, «βρισκόμαστε στην εποχή που γίνεται η ριζική εξυγίανση και αναδιάταξή του Τραπεζικού Συστήματος, που θα δώσει ώθηση στη νέα αναπτυξιακή πορεία της χώρας. Η Attica Bank έχοντας κάνει ήδη σημαντικά βήματα, αντιμετωπίζει αυτή την πρόκληση, υιοθετώντας έναν φιλόδοξο και ρεαλιστικό στρατηγικό σχέδιο, ώστε να δώσει με επιτυχία δυναμικά το παρόν στη νέα εποχή. Όπως ανέφερε χαρακτηριστικά, η Τράπεζα, «κατοχυρώνει τον διακριτό και επιχειρηματικά ελκυστικό της ρόλο, στηρίζοντας τη «ραχοκοκαλιά» της ελληνικής οικονομίας:\nΤις μικρές και μεσαίες επιχειρήσεις, τους ελεύθερους επαγγελματίες, τους επιστήμονες, που έμειναν και επιβίωσαν από τον τυφώνα του brain drain, των λουκέτων, της ανεργίας και των υψηλών ασφαλιστικών εισφορών. Μπορεί και πρέπει να στηρίξει τους ανθρώπους, που θα χτίσουν το εθνικό success story. Μπορεί και πρέπει να απαντήσει στις σύγχρονες κοινωνικές προκλήσεις, τις επιταγές της 4ης Βιομηχανικής επανάστασης, αλλά και τις συνέπειες της κλιματικής κρίσης, που ήδη βιώνουμε». Σύμφωνα με τον κ. Μακέδο:\n«Η Attica Bank, ύστερα από 94 χρόνια λειτουργίας, με 135.000 ενεργούς πελάτες, 1,8 δισ. ευρώ χορηγήσεις, 2,3 δισ. ευρώ καταθέσεις, έχοντας απαλλαχθεί από “κόκκινα” δάνεια ύψους 2 δισ. ευρώ, αλλά και απεξαρτηθεί πλήρως από τον μηχανισμό παροχής έκτακτης ρευστότητας (ELA), με αύξηση των καταθέσεων κατά 16% στο εξάμηνο και 19% για τη χρονιά που πέρασε.\nΜε τον χαμηλότερο δείκτη δανείων προς καταθέσεις της αγοράς (64% ) Και με μία στιβαρή και ικανή νέα διοίκηση, που συνδυάζει πολύτιμη τραπεζική εμπειρία, αλλά και γνώση της αγοράς, αφήνει πίσω της το παρελθόν και κοιτάει με αυτοπεποίθηση το μέλλον. Προχωράμε δυναμικά μπροστά: Στην οριστική εξυγίανση του ισολογισμού της. Τα συνολικά έξοδα σε ετήσια βάση μειώθηκαν κατά 9%, ενώ τα γενικά λειτουργικά έξοδα μειώθηκαν κατά 22% σε ετήσια βάση.\nΣτην τοποθέτηση του ο καθηγητής της Οξφόρδης Δημήτρης Τσομώκος, έκανε μια αναδρομή στα αίτια που οδήγησαν την ελληνική οικονομία στην κρίση, τονίζοντας ότι πριν την είσοδο στην ευρωζώνη η ανάπτυξη βασίστηκε στις υποτιμήσεις του νομίσματος, τις μεταχρονολογημένες επιταγές και την προεξόφληση υποχρεώσεων, ένα σύστημα που αύξησε την επιτάχυνση του χρήματος και την πιστωτική επέκταση. Μετά την απώλεια της δυνατότητας άσκησης νομισματικής πολιτικής η καινούρια διαδικασία ήταν ο φθηνός δανεισμός και οι επενδύσεις σε καταναλωτικές ανάγκες και τις εισαγωγές.\nΩστόσο όπως είπε μαζί με τη δημοσιονομική αποσταθεροποίηση, προκλήθηκε ένα πρωτοφανές σοκ για το οποίο η ελληνική οικονομία δεν ήταν επαρκώς προετοιμασμένη και χτυπηθήκαμε περισσότερο από τις υπόλοιπες. Τα σοβαρότερα ζητήματα που προκλήθηκαν ήταν η αποσταθεροποίηση των προσδοκιών, αλλά και η επίπτωση του PSI που εν πολλοίς κατέστρεψε το τραπεζικό σύστημα. Ο κ. Τσομώκος εκτίμησε ότι θα πρέπει να αποκατασταθούν οι επενδύσεις σε διεθνώς εμπορεύσιμες τεχνολογίες ώστε να δημιουργηθούν συνθήκες αναστροφής της εξόδου αξιόλογου δυναμικού της χώρας.\nΓια να συμβεί αυτό απαιτείται η ύπαρξη σταθερών χρηματοπιστωτικών πυλώνων με ικανοποιητική ρευστότητα πρόσθεσε. Ο ίδιος αναφέρθηκε στο αρνητικό διεθνές περιβάλλον λόγω της επιβράδυνσης της Ευρωζώνης, ωστόσο εκτίμησε ότι η Ελλάδα μπορεί να αποτελέσει τη θετική έκπληξη.\n«Ο τομέας των Ανανεώσιμων Πηγών Ενέργειας είναι ένας από τους βασικούς τομείς της ελληνικής οικονομίας, όπου θα στηριχθεί το στοίχημα της ανάπτυξης και κυρίως της βιώσιμης ανάπτυξης», ανέφερε ο κ. Γιάννης Γιαρέντης, πρόεδρος και διευθύνων σύμβουλος της ΔΑΠΕΕΠ Α.Ε. κατά την ομιλία του στο Athens Investment Forum. «Όπως πρόσφατα τόνισε ο πρωθυπουργός Κυριάκος Μητσοτάκης, η Ελλάδα βγαίνει μπροστά από τους στόχους της Ευρωπαϊκής Ένωσης και στο αναθεωρημένο Εθνικό Σχέδιο για την Ενέργεια και το Κλίμα θέτει δεσμευτικό στόχο για μερίδιο 35% των Ανανεώσιμων Πηγών Ενέργειας. Κάποιοι σπεύδουν να μιλήσουν για φιλόδοξο στόχο. Στην πραγματικότητα όμως δεν είναι παρά ο αναγκαίος στόχος κι είναι ο μονόδρομος στον οποίο όσο πιο γρήγορα πορευτούμε τόσο πιο κερδισμένοι θα βγούμε. Τι σημαίνει όμως ο στόχος αυτός, ως προς τις πράσινες επενδύσεις; Θα πρέπει μέχρι το 2030 να εγκατασταθούν 14 GW ΑΠΕ, που πρακτικά σημαίνει ότι την επόμενη δεκαετία θα πρέπει κάθε χρόνο να κατασκευάζονται 1,4 GW. Συνολικά μιλάμε για έναν πράσινο επενδυτικό τσουνάμι με συνολικές επενδύσεις στη δεκαετία που θα ξεπεράσουν τα 12 δισ. ευρώ ή αλλιώς το 1,2 δις. ευρώ ετησίως».\n«Οι ελληνικές εταιρείες μπορούν και αυτές να αντλήσουν κεφάλαια από αυτήν την τεράστια δεξαμενή κι εδώ έρχεται ο ρόλος του ΔΑΠΕΕΠ, ως διαχειριστή των ΑΠΕ και εγγυήσεων προέλευσης, ώστε ο επενδυτής να αισθάνεται ασφάλεια ότι η επένδυσή του θα αποσβεστεί και θα αποφέρει σταθερά και αδιάλειπτα έσοδα. Για να μπορέσει η χώρα να προσελκύσει τις αναγκαίες επενδύσεις στην πράσινη ενέργεια χρειάζεται έναν ισχυρό και ανεξάρτητο ΔΑΠΕΕΠ, ένα διαχειριστή πιθανόν με μια άλλη μετοχική σύνθεση, ανοιχτό για είσοδο στο μετοχικό του κεφάλαιο, ιδιωτικών εταιρειών που συμμετέχουν στην αγορά, κατά το πρότυπο που είχε προβλεφθεί στο παρελθόν για τον ΑΔΜΗΕ.\nΤαυτόχρονα, η αγορά χρειάζεται έναν ΔΑΠΕΕΠ ο οποίος θα αποτελεί σημείο αναφοράς και θετικό καταλύτη για την απλοποίηση των διαδικασιών αδειοδότησης και τη διευκόλυνση των επενδύσεων στις ΑΠΕ, μια σύγχρονη και ανταγωνιστική εταιρεία που θα λειτουργεί ως one stop shop για όσους ενδιαφέρονται να επενδύσουν στην εγχώρια αγορά των ΑΠΕ».\nΠερισσότερα σε αυτή την κατηγορία: « ΓΕΚ ΤΕΡΝΑ: Επενδύσεις 2,5 δισ. τα χρόνια της κρίσης 2nd Athens Investment Forum 2019: Τί είπαν εκπρόσωποι του τομέα κατασκευαστικού τομέα »


Covid και σχολεία: Σύγχυση με τις οδηγίες Υπουργείου-ΕΟΔΥ - Δημοκρατική της Ρόδου\n23 Σεπτεμβρίου 2020 9:49 πμ | news room\nΠοικίλα προβλήματα έχουν προκύψει στα σχολεία κατά τη διαχείριση των κρουσμάτων. Ασαφείς οι οδηγίες για το κλείσιμο και την τηλεκπαίδευση, σύγχυση για το πρωτόκολλο λειτουργίας σε κατάσταση ανάγκης.\nΧάος έχει προκληθεί με τη διαχείριση την πανδημίας και των κρουσμάτων κορωνοϊού στα σχολεία, καθώς δεν υπάρχει συνεννόηση μεταξύ Υπουργείου και ΕΟΔΥ, με αποτέλεσμα και το διδακτικό προσωπικό να μην έχει προετοιμαστεί για συγκεκριμένες διαδικασίες. Σύμφωνα με το in2life.gr, οι οδηγίες που αφορούν το κλείσιμο των σχολείων ή των τμημάτων είναι ασαφείς, και επικρατεί σύγχυση σε ό,τι αφορά το πρωτόκολλο λειτουργίας σε κατάσταση ανάγκης.\nΣύμφωνα με τον γενικό γραμματέα της ΟΛΜΕ, κ. Μπουντουλούλη, ενώ υπάρχει η οδηγία να εξετάζεται το ενδεχόμενο αναστολής λειτουργίας της σχολικής μονάδας ή τμημάτων αυτής, επικρατεί σύγχυση με το πρωτόκολλο. Για παράδειγμα, ο διευθυντής δεν μπορεί να γνωρίζει αν μαθητής που τυχόν βρέθηκε θετικός στον ιό έχει επαφές με άλλους μαθητές κατά τη διάρκεια των διαλειμμάτων ή εκτός σχολικών ωρών, και παρ’ όλα αυτά θεωρείται συνυπεύθυνος στη διαχείριση, καθώς πρέπει να ενημερώσει τον ΕΟΔΥ και τον διευθυντή Εκπαίδευσης, αφού με τον υπεύθυνο κάνουν την πρώτη ιχνηλάτηση και προτείνουν το κλείσιμο τμημάτων. Επιπλέον, όπως αναφέρεται στο mathainoumeasfaleis.gr: «Κάθε σχολική μονάδα πρέπει να καταγράφει συστηματικά τις αναφορές για συμπτώματα συμβατά με COVID-19 σε παιδιά ή/και μέλη του προσωπικού και να παρακολουθεί την πορεία τους».\nΟ κ. Σόφης, μέλος της ΟΛΜΕ, συμπληρώνει ότι το βασικό αδιέξοδο των καθηγητών είναι ο τρόπος διαχείρισης των κρουσμάτων με γονείς, εκπαιδευτικούς και καθηγητές. Αν κάποιος καθηγητής νοσήσει, τους μαθητές αναλαμβάνει κάποιος αναπληρωτής καθηγητής. Είναι όμως αυτή η σωστή διαχείριση;\nΜεγάλη πρόκληση για τις σχολικές μονάδες σύμφωνα με τον κ. Σόφη αποτελεί η διεξαγωγή διαγνωστικών τεστ. Ο ΕΟΔΥ συμβουλεύει τους καθηγητές που δηλώνονται κρούσμα να μείνουν 14 ημέρες στο σπίτι (*). Τα συνδικαλιστικά όργανα των διδασκόντων δεν έχουν πάψει να ασκούν πιέσεις, ήδη από το καλοκαίρι, για την διεξαγωγή τεστ στους διδάσκοντες, χωρίς ωστόσο επιτυχία. Χαρακτηριστική είναι η περίπτωση του Περιστερίου όπου χρειάστηκαν οι έντονες πιέσεις της ΟΛΜΕ ώστε να λάβει πρωτοβουλία ο Δήμος και να πραγματοποιηθούν οι διαγνωστικές εξετάσεις σε όλους καθηγητές.\nΩστόσο το μπλέξιμο με τα τεστ δεν τελειώνει εκεί. Στις 12/9 εντοπίστηκε κρούσμα στο Βαθμολογικό Κέντρο του Πειραιά (το οποίο στεγάζεται στο Γυμνάσιο Νέου Φαλήρου) και για τον λόγο αυτό αποφασίστηκε η απολύμανση τόσο του Βαθμολογικού κέντρου, όσο και του σχολείου που διδάσκει ο εκπαιδευτικός. Σύμφωνα με την καταγγελία της ΕΛΜΕ Πειραιά δεν έγινε ιχνηλάτηση επαφών, ούτε διαγνωστικά τεστ. Επικοινωνήσαμε με τον κ. Πατίδη, πρόεδρο ΕΛΜΕ Πειραιά, ο οποίος μας πληροφόρησε πως για να διενεργηθούν τεστ στους συναδέλφους του εκπαιδευτικού που νόσησε, η πρόεδρος του βαθμολογικού αναγκάστηκε να επικοινωνήσει με την αντιπεριφερειάρχη Πειραιά κι εκείνη με τη σειρά της να επικοινωνήσει με τον πρόεδρο Ιατρικού Συλλόγου Πειραιά κι ύστερα ο σύλλογος με δική του πρωτοβουλία να δωρίσει στο βαθμολογικό 37 διαγνωστικά τεστ. Να σημειωθεί ότι υπάρχουν καθηγητές οι οποίοι διδάσκουν τα πρωινά σε σχολεία και το απόγευμα απασχολούνται από το βαθμολογικό.\nΚαθηγήτρια δευτεροβάθμιας εκπαίδευσης που νόσησε από κορωνοϊό αφηγείται την προσπάθειά της να ενημερώσει έναν μηχανισμό που θα έπρεπε να… διψά για παρόμοιες πληροφορίες:\n«Έχεις συμπτώματα ίωσης, πας προληπτικά και κάνεις τεστ (ιδιωτικά) και βγαίνει θετικό. Στο δευτερόλεπτο τηλεφωνείς στον ΕΟΔΥ στο τετραψήφιο 1135. Σου απαντούν, ευγενικά, ότι αύριο θα επικοινωνήσουν μαζί σου για την ιχνηλάτηση, αλλά αν δεν… πάρτε εσείς παρακαλώ στα τηλ. 2105212000-054 και στην πολιτική προστασία, 2103359002. Επειδή ξέρεις πού ζεις, ειδοποιείς όσους είδες ακόμα κι από μακριά το τελευταίο δεκαπενθήμερο (mail, sms, τηλ, ώρες ατελείωτες…). Πολιτική προστασία 2,5 ώρες στην αναμονή, καμία απάντηση. Την επομένη, τηλεφωνείς εσύ στον ΕΟΔΥ και σου απαντούν “εμείς δεν κάνουμε ιχνηλάτηση”, πάρτε στο 2108899010-11-16-111. Παίρνεις, “εδώ δεν έχουμε σχέση” σου απαντούν με τα πολλά. Βάζεις μια φωνή, “τι θα γίνει βρε παιδιά, τρεις μέρες παίρνω τηλέφωνο, θέλετε κάτι από μένα ή να μην ασχοληθώ άλλο μαζί σας;” -”Καλά, αφήστε όνομα και τηλέφωνο και θα σας καλέσουμε”…».\nΣημαντικά είναι τα προβλήματα και στην καθαριότητα όπου εντοπίζονται κραυγαλέες ελλείψεις προσωπικού. Μπορεί να γίνονται προσλήψεις, ωστόσο αυτές δεν επαρκούν καθώς οι ώρες απασχόλησης έχουν μειωθεί και οι καθαριστές/ίστριες δεν έχουν τον απαραίτητο χρόνο ώστε να καθαρίσουν σχολαστικά όλους τους χώρους του σχολείου, σύμφωνα με τον κ. Μπουντουλούλη.\nΕξαιρετικά κρίσιμο άλλωστε παραμένει το ερώτημα της διαχείρισης των υγειονομικών μέτρων κατά τους χειμερινούς μήνες ή απλώς κατά τις ημέρες που, λόγω θερμοκρασίας, οι χώροι δεν δύναται να αερίζονται επαρκώς. Τι θα γίνει εφόσον λήξουν τα υπάρχοντα μέτρα στις 30 Οκτωβρίου; Ουδείς γνωρίζει. Το υπουργείο Παιδείας και ο ΕΟΔΥ δηλώνουν ότι τα νέα μέτρα που θα ισχύσουν είναι ακόμα προς διαβούλευση, καθώς πρέπει να ληφθούν υπόψη όλοι οι κίνδυνοι που μπορεί να προκύψουν, και πως «έχουμε χρόνο μέχρι τις 30 Οκτώβρη».\nΤέλος, ασάφεια επικρατεί και στις οδηγίες που αφορούν την τηλεκπαίδευση. Ενώ υπάρχει μεν η οδηγία από το Υπουργείο Παιδείας ώστε οι καθηγητές που ανήκουν σε ευπαθείς ομάδες να διδάσκουν διαδικτυακά μαθητές οι οποίοι ανήκουν επίσης σε ευπαθείς ομάδες, το Υπουργείο στέλνει καθημερινά εγκυκλίους οι οποίες αλλάζουν τα δεδομένα και περιπλέκουν τις υπάρχουσες. Για παράδειγμα, προβλέπεται από το Υπουργείο Παιδείας να γίνουν προσλήψεις εκπαιδευτικών οι οποίοι θα καλύψουν εκπαιδευτικούς στο σχολεία, αλλά και διαδικτυακά. Εντούτοις, στην ιστοσελίδα mathainoumeasfaleis.gr αναφέρεται ότι τα μαθήματα σε μαθητές που ανήκουν σε ευπαθείς ομάδες, θα πραγματοποιούνται από τους καθηγητές που ανήκουν σε ευπαθείς ομάδες.\nΣε ερώτηση σχετικά με τη διδαχθείσα ύλη στην τηλεκπαίδευση, το γραφείο Τύπου του Υπουργείου μας πληροφορεί ότι «το σύστημα Webex έχει ενεργοποιηθεί και πως έχει δοθεί οδηγία σε όλα τα σχολεία να ξεκινήσουν τα διαδικτυακά μαθήματα». Όπως λένε, το κάθε σχολείο οφείλει να ενημερώσει το υπουργείο Παιδείας σχετικά με τη διεξαγωγή των τηλε-μαθημάτων και το υπουργείο αναμένει τις σχετικές ενημερώσεις, που μάλλον επαφίονται στο… φιλότιμο των διευθυντών.\nΑναφορικά με τη διδαχθείσα ύλη στα διαδικτυακά μαθήματα το υπουργείο Παιδείας δηλώνει πως έχουν δοθεί στους καθηγητές ορισμένες οδηγίες από τον ΙΕΠ, αλλά οι ίδιοι οι καθηγητές οφείλουν να οργανώσουν την παρουσίαση του μαθήματος σε ψηφιακή μορφή. Επιπλέον, το γραφείο τύπου συμπλήρωσε πως περί τον Μάιο είχαν διεξαχθεί ταχύρρυθμα σεμινάρια επιμόρφωσης των καθηγητών σχετικά με την εκπόνηση των διαδικτυακών μαθημάτων.\nΟ κ. Σόφης σχετικά με τα σεμινάρια μας πληροφορεί πως δεν κάλυπταν όλο το φάσμα των ειδικοτήτων (πχ. άλλη παρουσίαση απαιτεί το μάθημα των Νεοελληνικών και άλλη της Πληροφορικής) και πως δεν υπήρξε καθολική οδηγία υποχρεωτικής παρακολούθησης των σεμιναρίων. Αντιθέτως, η διεξαγωγή των σεμιναρίων ανακοινώθηκε βιαστικά και τα μαθήματα παρακολούθησε όποιος πρόλαβε να δει την ανακοίνωση.\n(*) Εάν κάποιος εκπαιδευτικός ή άλλο μέλος του προσωπικού εμφανίσει συμπτώματα συμβατά με λοίμωξη COVID-19 • Αποχώρηση από το χώρο του σχολείου όταν είναι εφικτό. • Ιατρική αξιολόγηση και σύμφωνα με την κρίση του θεράποντος ιατρού, εφόσον τα συμπτώματα είναι συμβατά με λοίμωξη COVID-19, θα πρέπει να γίνει κατά προτεραιότητα μοριακό διαγνωστικό τεστ • Εν αναμονή του αποτελέσματος, ο εκπαιδευτικός ή το άλλο προσωπικό παραμένει σε απομόνωση και κατ’ οίκον νοσηλεία, σε καλά αεριζόμενο δωμάτιο, ενώ το σχολείο συνεχίζει κανονικά τη λειτουργία του.


Πως σας φάνηκε το 30ο επεισόδιο της σειράς Power Rangers Zeo??\nΤην / Το Δευ Δεκ 19, 2011 10:10 pm\nOι Rangers είναι κουρασμένοι και κοιμούνται όρθιοι...\nΟ Billy σίγουρα κάτι κρύβει...\nΟ τενεκές στέλνει ένα τέρας που κάνει τον κόσμο να κοιμάται...\nΠάλι ο χρυσός και μάλιστα μετά από μια εξαφάνιση του Billy...κάτι περίεργο συμβαίνει εδω πέρα...\nΝύσταξα κι εγώ με το τραγούδι!\nΠάντως στο τέλος λέει o Billy ότι δεν είναι ο gold ranger...\nΕίμαι σε τρελή αγωνία!!! Πάμε πάμε! Εξαιρετικό!!!\nΑπ: 4x30 Rock-A-Bye Power Rangers\nΤην / Το Δευ Δεκ 19, 2011 11:11 pm\nΤην / Το Πεμ Ιουν 28, 2012 6:30 pm\nΕξαιρετικο επεισοδιο.Μου φανηκε γνωριμο οταν το εβλεπα πρεπει να το εχω ξαναδει αλλα δεν θυμαμαι ποτε.Ειδικα την στιγμη που o Billy ειπε οτι δεν ειναι ο χρυσος ranger το θυμηθηκα.\nΤην / Το Τρι Ιουλ 23, 2013 10:18 pm\nμου αρεσε πολυ! μου αρεσε που οι ρεηντζερς κοιμουνται ορθιοι! χαχα μονο ο τομμυ αντεχει, το προσεξατε; εκανε και μαθημα!\nΤην / Το Παρ Ιουλ 15, 2016 9:29 pm\nΤους ψόφησε τους Rangers o Mondo αλλά ο Gold είναι εκεί τους σώζει και εξαφανίζεται όπως πάντα.\nΟι υποψίες φυσικά πέφτουν πάνω στον Billy όμως αυτός το αρνείται.\nΤην / Το Παρ Ιουλ 29, 2016 5:41 pm\nΕξηγείστε μου ρε παλικάρια ποιο το νόημα να μας κάνουννα πιστέψουμε τι ο Μπιλλυ ηταν ο χρυσος; 20 χρόνια το αναρρωτιέμαι αυτό. Βέβαια αποζημιωθήκαμε και με το παραπανω οταν ο αγαπημένος μας Τζέησον γύρισε πισω, αλλα ήταν μια παραπλάνηση χωρίς λόγο!\nΤην / Το Τρι Αυγ 02, 2016 1:15 pm\nΔιαφωνώ,πιστεύω οτι ήταν καλύτερο που έκρυψαν την ταυτότητα του χρυσού και έριξαν αλλού τις υποψίες.Έτσι δημιούργησαν αγωνία και μυστήριο και για αυτό νομίζω πως αυτό το κομμάτι επεισοδίων μένει αξέχαστο ακόμα και 20 χρόνια μετά.\nΤην / Το Τρι Αυγ 02, 2016 4:02 pm\n[Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] έγραψε: Εξηγείστε μου ρε παλικάρια ποιο το νόημα να μας κάνουννα πιστέψουμε τι ο Μπιλλυ ηταν ο χρυσος; 20 χρόνια το αναρρωτιέμαι αυτό. Βέβαια αποζημιωθήκαμε και με το παραπανω οταν ο αγαπημένος μας Τζέησον γύρισε πισω, αλλα ήταν μια παραπλάνηση χωρίς λόγο!\nOχι δεν συμφωνώ πως ήταν μια παραπλάνηση χωρίς λόγο. Και επίσης δεν ήταν ο μοναδικός υποψήφιος για χρυσός. Ξεχνάς τον αδερφό του Τόμμυ. Επίσης ο Μπίλυ τα έσπασε στη τρίτη σεζόν, ειδικά στο 2ο μέρος της όντας ο μοναδικό ενήλικας και έσωσε τους rangers πολλές φορές. Ηταν λογικό να υποθέσουμε πως ίσως να γίνει χρυσός και να λύθηκε το πρόβλημα που υπήρχε στην αρχή και δεν μπορούσε να γίνει zeo ranger. Σαφώς και καλύτερα που ο Τζέισον εγινε ο χρυσός από τον Μπίλυ αλλά δεν θα με χάλαγε προσωπικά να δω τον Μπίλυ ή τον αδερφό του Τόμμυ χρυσό.\nΤην / Το Τρι Αυγ 02, 2016 4:36 pm\nΣωστός ο Green Rider.O Billy άνετα θα μπορούσε να είναι ο Gold για όλους τους λόγους που αναφέρθηκαν όμως προσωπικά προτιμώ την τελική τους απόφαση.Τώρα σχετικά με τον David δεν συμφωνώ,δεν θα ήθελα με τίποτα να γίνει αυτός ο 6ος γιατί αναγκαστικά θα επικεντρώνονταν ακόμα περισσότερο στον Tommy και οι άλλοι θα έμεναν πάλι πίσω.Ουσιαστικά θα ήταν σαν να είχαμε 2 Tommy,μην ξεχνάτε πως έμοιαζαν και εξωτερικά.\nΤην / Το Πεμ Αυγ 04, 2016 6:39 pm\nναι άλλα για σκέψου να έμενε και στις επόμενες σεζόν ο αδερφός. Οχι τίποτα άλλο. Ο κακομοίρης σκοτώθηκε μερικά χρόνια αργότερα οπότε ίσως άλλαζε η ζωή του


il manifesto: Τα επεισόδια στο ΟΑΚΑ\nΤα προχτεσινά επεισόδια στο ΟΑΚΑ ξεφεύγουν πολύ από αυτό που έχει καθιερωθεί να λέγεται ως κλισέ «βία στα γήπεδα».\nΕτσι κι αλλιώς ο συγκεκριμένος όρος, αποκομμένος από τη σαπίλα του εμπορευματοποιημένου ποδοσφαίρου των μεγαλοεπιχειρηματιών και των συμμοριών τους, των πολυεθνικών του στοιχήματος και των κυκλωμάτων της ντόπας, δε λέει τίποτα.\nΤα γεγονότα στο ΟΑΚΑ δεν είναι ένα «γηπεδικό φαινόμενο». Ηταν ένα καλά οργανωμένο σχέδιο που ξεκίνησε, στην πράξη, πολλές ώρες πριν την έναρξη του ποδοσφαιρικού αγώνα Παναθηναϊκού - Ολυμπιακού. Και ενώ όλες τις προηγούμενες μέρες, από το περασμένο Σάββατο κιόλας όλα συνηγορούσαν σε αυτό που θα ακολουθούσε. Ακόμα και κατά τη διάρκεια των γεγονότων επίσημοι παράγοντες της κυβέρνησης και της αστυνομίας παραδέχονταν ότι γνώριζαν πως «υπήρχε κίνδυνος επεισοδίων» και είχαν εξετάσει το ενδεχόμενο αναβολής του αγώνα... Γιατί, αλήθεια, τα επεισόδια και πού στοχεύουν; Και ποιοι είναι οι πρωταγωνιστές στους συνδέσμους οπαδών που πρωτοστατούν; Με ποιους μηχανισμούς έχουν σχέσεις;\nΗ προχτεσινή επιχείρηση ήταν πολύ καλά οργανωμένη. Στην αρχή επεισόδια στον Ηλεκτρικό Σταθμό «Ειρήνη». Στη συνέχεια έξω από τη θύρα των φανατικών. Στο ημίχρονο του αγώνα πόλεμος ανάμεσα σε ΜΑΤ και καλά εξοπλισμένες ομάδες. Λίγο πριν το τέλος του αγώνα σώμα με σώμα συμπλοκές και φωτιές. Σκηνικό μάχης με συγκεκριμένες κινήσεις, αντιπερισπασμούς, επιθέσεις - αντεπιθέσεις, οργάνωση και βαρύ οπλισμό (π.χ. μολότοφ, φωτοβολίδες, σφυριά κ.τ.λ.). Εστίες σε πολλά διαφορετικά σημεία, με προμελετημένο καλό σχεδιασμό. Ομάδες κουκουλοφόρων διάσπαρτες σε πολλές θύρες του γηπέδου, ακόμα και δίπλα στα «επίσημα». Οπλισμός που παραπέμπει σε αντίστοιχες προσχεδιασμένες επιχειρήσεις, εκτός γηπέδων. Πολλά πυρομαχικά που ...έφτασαν στον ίδιο χώρο, όπου κατά την περίοδο των Ολυμπιακών Αγώνων του 2004, αν κάποιος κυκλοφορούσε με ένα κέρμα στην τσέπη, «χτυπούσαν» 100 συναγερμοί και ακολουθούσαν άλλοι τόσοι εξονυχιστικοί έλεγχοι ασφαλείας...\nΜε αφορμή αυτά τα επεισόδια ξεκίνησαν οι αναλύσεις. Πολιτικοί αναλυτές και δημοσιολόγοι εξηγούσαν ότι «αυτά που έγιναν στο ΟΑΚΑ είναι αυτά που γίνονται και στις διαδηλώσεις», συμπληρώνοντας ότι «η βία έχει πολλά πρόσωπα». Καλλιεργούν συνειρμούς που παραπέμπουν στην επικίνδυνη προπαγάνδα περί «άκρων». Οπου «άκρο» είναι και οι εργατικές κινητοποιήσεις, «άκρο» είναι και οι προβοκάτορες παρακρατικοί που έχουν σχέση με κρατικούς μηχανισμούς, με συνδέσμους οπαδών, με φουσκωτούς της νύχτας για να χτυπούν το εργατικό κίνημα. Τους βολεύει η ταύτιση μιας εργατικής - λαϊκής διαδήλωσης που τη χτυπούν με έναν ποδοσφαιρικό αγώνα όπου κάνουν πρόβες για χτυπήματα ενάντια στο κίνημα. Πολύ περισσότερο τους βολεύει να τρομοκρατούν με γεγονότα όπως τα προχτεσινά και να καλλιεργούν συνείδηση τέτοια, ώστε να αποτρέπουν τον κόσμο να πηγαίνει σε συγκεντρώσεις, διαδηλώσεις, κινητοποιήσεις και όπου αλλού υπάρχει κίνδυνος για εκτεταμένα επεισόδια που «στήνουν» διάφοροι μηχανισμοί και που μάλιστα - με κάποιο τρόπο - προαναγγέλλονται.\nΤο ΚΚΕ έχει πει εδώ και καιρό, από το Μάη του 2010, δύο χρόνια πριν, ότι άνθρωποι που είναι χωμένοι μέσα σε συνδέσμους οπαδών, πρωτοστατούν στις οργανωμένες προβοκάτσιες. Οτι είναι άνθρωποι και μηχανισμοί που «παίζουν μπάλα» σε ύποπτα γήπεδα. Οτι χρησιμοποιούνται ως δύναμη κρούσης από μηχανισμούς κατά του εργατικού - λαϊκού κινήματος. Η κυβέρνηση και οι υπηρεσίες του κράτους τούς ξέρουν πολύ καλά. Και γι' αυτό το λόγο έχουν την απόλυτη ευθύνη...\nο δείμος του πολίτη 20 Μαρ 2012, 5:54:00 μ.μ.\nΓια μένα δεν είναι τόσο αθλητικό όσο πολιτικό γεγονός που στόχο έχει να φοβίσει το λαό από τη χρήση "βίας" στις εκδηλώσεις του.


Τύποι θεμελίωσης – Χτίζω το σπίτι μου\nΕπιστροφή σε Σκελετός από μπετόν\nΜε εξαίρεση τις υπερελαφρές κατασκευές, κάθε οικοδομή απαιτεί σημαντική θεμελίωση.\nΑνάλογα με τις ανάγκες της κατασκευής ο μηχανικός σας θα αποφασίσει για το είδος των θεμελίων που θα χρησιμοποιήσει για την κατασκευή σας. Σε κάθε περίπτωση και για την συντριπτική πλειοψηφία των κατασκευών το υλικό της θεμελίωσης είναι οπλισμένο σκυρόδεμα, ενώ οι τρόποι θεμελίωσης είναι οι ακόλουθοι:\n1. πέδιλα. Έχουν σχήμα κώνου ή ορθογωνίου παραλληλεπιπέδου και συνδέονται μεταξύ τους με δοκούς. Οι κώνοι τοποθετούνται κάτω από τις κολώνες τις κατασκευής. Έτσι όλα τα φορτία της κατασκευής μεταφέρονται από τις κολώνες στα πέδιλα. Μία δοκός έχει συνήθως ύψος αρκετά μεγαλύτερο απ’ ότι το πάχος της. Για παράδειγμα μία τέτοια συνδετήρια δοκός μπορεί να έχει ύψος 1.00μ και πάχος 0.25μ. Η μέθοδος αυτή απαιτεί την μικρότερη δυνατή ποσότητα σκυροδέματος (Σχήμα 1).\nΣε σχέση με τα απλά πέδιλα, οι πεδιλοδοκοί έχουν ένα πέδιλο που διατρέχει όλο το μήκος της συνδετήριας δοκού. Έτσι η διατομή της πεδιλοδοκού έχει σχήμα ανεστραμμένου Τ. Μ’αυτό τον τρόπο τα φορτία της οικοδομής μοιράζονται σε πολύ μεγαλύτερη επιφάνεια εδάφους. Έτσι η πίεση που ασκείται στο έδαφος είναι πολύ μικρότερη. Μ’αυτή τη μέθοδο θα χρειαστούμε περισσότερο μπετόν απ’ ότι με τα απλά πέδιλα (Σχήμα 2).\n3. γενική κοιτόστρωση ή Radier (γαλλική λέξη που προφέρεται: ραντιέ). Σ’αυτή την περίπτωση στηρίζουμε τις κολώνες της οικοδομής σε μία παχιά (0,60μ ή και περισσότερο) πλάκα από μπετόν αρμέ. Μ’αυτό τον τρόπο η επιφάνεια της γης πάνω στην οποία θα μοιραστούν τα φορτία των κολωνών είναι η μέγιστη δυνατή. Συνεπώς η πίεση που ασκεί η οικοδομή στη γή είναι η ελάχιστη δυνατή. Έτσι ο τρόπος αυτός είναι απαραίτητος όπου το υπέδαφος είναι μαλακό ή έχει νερά. Είναι ίσως φαινομενικά ο ακριβότερος τρόπος θεμελίωσης, αφού απαιτεί περισσότερο μπετόν από όλους τους τρόπους. Ωστόσο μ’αυτό τον τρόπο πετυχαίνουμε κάποιες οικονομίες, αφού το καλούπωμα που θα χρειαστεί είναι πολύ λιγότερο. Έτσι ο εργολάβος σας θα μπορέσει να σας δώσει μία καλύτερη τιμή για τα κυβικά αυτά. Επίσης μάλλον θα γλυτώσετε μ3 εκσκαφής, αφού δεν θα χρειαστεί να σκάψετε το ίδιο βαθειά. Θα γλυτώσετε επίσης το μπετόν του δαπέδου του υπογείου, αφού η ίδια η κοιτόστρωση θα είναι αυτό το δάπεδο. Ακόμα θα κερδίσετε χρόνο (7-10 ημέρες για μία μέση οικοδομή). Δεν θα χρειαστεί να μπαζώσετε τα πέδιλα. Δεν θα χρειαστεί να κάνετε μόνωση κάτω από το δάπεδο του υπογείου (κροκάλα και νάϋλον). Καθώς τα εργατικά θα είναι λιγότερα, τα ένσημα επίσης θα είναι λιγότερα (Σχήμα 3).\nΣκελετός από μπετόν Τι είναι το μπετόν, λίγη ιστορία και θεωρία: Τύποι θεμελίωσης Οπλισμός σκυροδέματος – Σίδηρος μπετόν


Στρώμα Prestige 4G Μονό 92 έως 100εκ Χ 200εκ Media Strom Prestige4G-92-100 Κωδικός : Prestige4G-92-100 Brand : Media Strom - Sesami\nΣτρώμα Prestige 4G της Media Strom / Advance Line\nΤο αφράτο καπιτονέ με τις 5 ζώνες άνεσης χαρίζει αξεπέραστη άνεση χωρίς συμβιβασμούς ενώ παράλληλα ενισχύει την λειτουργία της ανεξάρτητης στήριξης.\nΤα ανάγλυφα αφρώδη υλικά αγκαλιάζουν άψογα κάθε καμπύλη του σώματος, προσφέροντας αξεπέραστη άνεση και χαρίζοντάς σας μοναδική αίσθηση χαλάρωσης.\nΚαρδιά από ανεξάρτητα ελατήρια Go-Up Zone Pocket για άριστη στήριξη, ενισχυμένη στα πιο βαριά σημεία του σώματος, ώμους και γοφούς, χάρη στην αρχιτεκτονική των 5 ζωνών στήριξης που συγκρατούν σωστά τη σπονδυλική στήλη κατά τη διάρκεια του ύπνου.\nΤο Pumping Effect και το Total Health Protection σε συνδυασμό με την αντιμικροβιακή επεξεργασία του υφάσματος διασφαλίζουν την κυκλοφορία του αέρα και προσφέρουν αξεπέραστη υγιεινή.\nΎψος στρώματος (στο κέντρο): 26 cm\n• Διάσταση: 92 έως 100 εκ Χ 200 εκ


Συνταγή για λαχταριστή τάρτα σοκολάτας με μπισκότα - Mothersblog.gr\nΣυνταγή για λαχταριστή τάρτα σοκολάτας με μπισκότα\n23 Φεβ 2014\tΣΥΝΤΑΓΕΣ\nΜια πανεύκολη και πολύ γρήγορη σοκολατένια τάρτα με βάση από μπισκότα, πραγματικά κόλαση!\nΥλικά για την Γκανάς:\nΓια την τάρτα (τσέρκι Νο 24): Χτυπάμε τα μπισκότα στο μπλέντερ. Λιώνουμε το βούτυρο, αφαιρούμε από τη φωτιά και ανακατεύουμε τη σοκολάτα για να λιώσει και αυτή. Προσθέτουμε τα μπισκότα που έχουν γίνει πια σκόνη στο τηγάνι με το βούτυρο και τη σοκολάτα και τα ανακατεύουμε πάρα πολύ καλά. Το μείγμα το βάζουμε στη βάση της τάρτας. Πιέζουμε με τη βάση ενός ποτηριού ώστε να συμπιέσουμε τα υλικά και να ενωθούν καλά. Σηκώνουμε λίγη από τη βάση στα πλάγια της φόρμας που καλό θα ήταν να είναι με αποσπώμενα τοιχώματα. Βάζουμε στο ψυγείο μέχρι να φτιάξουμε την κρέμα.\nΓια τη γέμιση: Ετοιμάζουμε μια γκανάς με τα υλικά της. Προσοχή χρειάζεται σε δύο σημεία. Κατ' αρχήν, το γάλα να είναι καυτό και να το προσθέσουμε στη σοκολάτα που την έχουμε σε ένα μπολ σε 3 δόσεις, ανακατεύοντας καλά-καλά πριν βάλουμε την επόμενη δόση. Με τον τρόπο αυτό γίνεται καλύτερα η κρέμα και γίνεται και πιο γυαλιστερή. Το δεύτερο σημείο είναι το βούτυρο, το οποίο το προσθέτουμε στο τέλος, να είναι λιωμένο. Αυτό με τη σειρά του βοηθάει και πάλι στην κρέμα να γίνει όμορφη.\nΓια την ολοκλήρωση: Αφού ετοιμάσουμε την γκανάς τη βάζουμε πάνω στην τάρτα. Αφήνουμε να κρυώσει καλά-καλά εκτός ψυγείου και μετά τη βάζουμε να παγώσει στο ψυγείο για 2 ώρες.


Suicide Dots: Surrounded - Oppenheimer And Woodstock\nΟι Σουηδοί Surrounded βγάζουν το τρίτο τους άλμπουμ και μου θυμίζουν τη βροχή που έπεφτε όταν άκουγα τους Sparklehorse κάποια χρόνια πριν..\nGenre: Dream Pop / Indie / Lo-Fi\n- *my blogovision #4* *the body - **i have fought against it but i can't any longer*\nCharlotte OC - Satellite - Many artist's claim to be pop connoisseurs. Few master the art quite so well as *Charlotte OC*. Having neglected the blog over the past couple of days ...\nφανταέξι - Στο #6 της φανταλίστας είναι οι The Men με το δισκάκι Drift που δεν συγκίνησε ιδιαίτερα τα ελληνικά σαητ. Όχι βέβαια σαν το προ διετίας όνομα και πράγμα d...\n#Blogovision [No.5] George Fitzgerald - All That Must Be - [*mother of two, day 9*] Δίσκος να τον ακούς στο αυτοκίνητο, οδηγώντας σε άδεια λεωφόρο, νύχτα. *Άκου Αυτό*: Μα τρομερό. Από χθες μέχρι σήμερα, σαν να μεγ...\nSafe in the hands of music_The 2018 Annual report: The Albums of 2018_41-45 - 41. Alborada– UJI (ZZK) «*Το **''Alborada'' είναι το πρώτο προσωπικό του Luis Mauretteκαι μια εξαιρετική αρχή για το μέλλον της Λατινικής, ας πούμε,...


Πώς θα διαλέξετε τους σωστούς φίλους | Jenny.gr\nΠώς θα διαλέξετε τους σωστούς φίλους\nΠαρακάτω θα δούμε έναν σύντομο οδηγό για να επιλέγουμε φίλους που θα μας κάνουν καλύτερους ανθρώπους.\nΜην παραμελείτε τους παλιούς σας φίλους. Ακόμα και αν δεν έχετε πολλά κοινά πια, αυτό δεν σημαίνει ότι δεν πρέπει να τους κάνετε παρέα. Οι παλιοί φίλοι είναι εκείνοι που σας γνωρίζουν καλύτερα από όλους και μπορεί να σας νοιάζονται αληθινά. Και αν πλέον δεν έχετε τίποτα να συζητήσετε παρά μόνο για το παρελθόν, εξετάστε το ενδεχόμενο να περιορίσετε την επαφή σας μαζί τους κατά τη διάρκεια των προγραμματισμένων συναντήσεων.\nΔιαβάστε εδώ: Το πρώτο πράγμα που βλέπετε σε αυτή την εικόνα δείχνει τους κρυμμένους σας φόβους\nΒρείτε φίλους στον τομέα εργασίας σας. Δεν εννοούμε απαραίτητα να δουλεύετε στον ίδιο χώρο, αλλά αν απασχολείστε με τα ίδια προγράμματα έχετε κοινούς κώδικες επικοινωνίας. Επίσης μπορεί να πάρετε κάποιες ιδέες που να αφορούν την επαγγελματική σας σταδιοδρομία.\nΜην αποκλείετε φίλους που είναι πολύ μεγαλύτεροι ή πολύ νεότεροι. Στη ζωή σας θα συναντήσετε πολλούς ανθρώπους και πολλοί από αυτούς θα είναι μεγαλύτεροι ή μικρότεροι από εσάς. Μην τους αποκλείσετε ως φίλους μόνο και μόνο επειδή έχετε διαφορετική ηλικία. Οι μεγαλύτεροι φίλοι σας μπορεί να γίνουν οι φωνές σοφίας για εσάς και πιθανοί μέντορες, ενώ οι πιο νέοι μπορεί να σας κρατήσουν ενεργούς και να σας δώσουν θετική αύρα.\nΚαι τέλος να θυμάστε ότι στη φιλία οι εγωισμοί δεν χωράνε. Οι εγωιστές, οι συμφεροντολόγοι και όσοι έχουν μοναδική τους μέριμνα την εξυπηρέτηση του εγώ τους δεν μπορούν να κατανοήσουν το μέγεθος της πραγματικής φιλίας. Νομίζουν ότι είναι φίλοι αλλά στην ουσία αυταπατώνται. Γι αυτό και πρέπει να δημιουργούμε φιλίες μετά από βαθιά και ώριμη σκέψη και να έχουμε προς το φίλο μας ανοχή και επιείκεια. Πολλές φορές βλέπουμε ότι ο καλός φίλος αξίζει περισσότερο από τους συγγενείς μας. Το συγγενή τον επιβάλλει η φύση, ενώ το φίλο τον διαλέγει η ψυχή μας. Οι πραγματικοί φίλοι έχουν τις ίδιες ανησυχίες, τα ίδια ιδανικά και οραματίζονται τον ίδιο ουρανό\nΣΧΕΣΕΙΣ ΨΥΧΟΛΟΓΙΑ ΦΙΛΟΙ ΑΓΑΠΗ ΦΙΛΙΑ ΕΙΛΙΚΡΙΝΕΙΑ ΣΥΝΑΙΣΘΗΜΑΤΑ ΑΛΗΘΙΝΕΣ ΦΙΛΙΕΣ\nInsanity workout: Aυτό είναι το πιο δύσκολο πρόγραμμα γυμναστικής στον κόσμο -Το βγάζεις;


Ασύλληπτο: Η Ρεάλ Μαδρίτης έχει βγάλει 10,3 εκατ. ευρώ από NBA outs σε εννέα μήνες! - pressaris.gr\nΗ Ρεάλ Μαδρίτης έχει μαζέψει 10,3 εκατομμύρια ευρώ μέσα σε εννέα μήνες από τα NBA outs τριών παικτών της και έχει καταφέρει να φτάσει σε έσοδα – ρεκόρ για το ευρωπαϊκό μπάσκετ.\nΗ ισπανική ομάδα δίνει ευκαιρία σε νέους παίκτες, ο Πάμπλο Λάσο τους βάζει να… ψηθούν στα δύσκολα της ACB και της Euroleague και μακροπρόθεσμα οι Μαδριλένοι μόνο κερδισμένοι μπορούν να βγουν από αυτή τη διαδικασία. Αφενός γιατί «παράγουν» μόνοι τους τους σταρ του μέλλοντος, δίχως να χρειάζεται να ακριβοπληρώσουν κάποια άλλη ομάδα, αφετέρου γιατί μπορούν να είναι -και- οικονομικά κερδισμένοι, μέσω της αγοράς του «μαγικού κόσμου».\nΈτσι, το… αστρονομικό ποσό, για τα επίπεδα του ευρωπαϊκού μπάσκετ, που έχει μπει στα ταμεία του ισπανικού «γίγαντα» μέσα σε εννέα μήνες ανέρχεται στα 9 εκατ. ευρώ!\nΣΧΕΤΙΚΑΝΒΑ, Ρεάλ Μαδρίτης\nΦιλικό για ΠΑΣ Γιάννινα και Παναιτωλικό το Σάββατο\n«Διορία πέντε αγώνων σε Αρτέτα για να σώσει τη θέση του – Περιμένει ο Κόντε»


Ιδέες για party ενηλίκων – Arkoudos, Συνταγές … μέλι\nΙδέες για party ενηλίκων\nΠοιος είπε ότι δικαίωμα στο party έχουν μόνο τα παιδιά; Ειδικά στις μέρες μας όπου όλα είναι πιο δύσκολα και αν κάτι μας μένει είναι οι μεταξύ μας σχέσεις, ένα party είναι η πιο καλή ιδέα για να έρθουμε πιο κοντά. Δείτε το και αλλιώς. Και οι φίλοι σας είναι προβληματισμένοι με διάφορα. Γι’ αυτό πάρτε εσείς την πρωτοβουλία. Θα είναι σαν να κάνετε ένα δώρο στην παρέα. Το party ενηλίκων δεν χρειάζεται συγκεκριμένη αφορμή για να γίνει. Μπορεί να είναι τα γενέθλια κάποιου, μπορεί όμως να είναι οποιαδήποτε άλλη αφορμή. Ακόμα καλύτερα αν η αφορμή για το party είναι… το ίδιο το party!\n-Party έκπληξη σε ενήλικο που έχει γενέθλια\nΠώς θα οργανώσετε ένα party έκπληξη σε κάποιον που έχει γενέθλια; Μυστικά. Πώς αλλιώς; Δεν θα τυπώσετε προσκλήσεις, δεν θα διακινήσετε καμία πρόσκληση ηλεκτρονικά γιατί δεν θέλετε να διαρρεύσει με κάποιον τρόπο. Καμία απόδειξη, καμία ενοχή… Από στόμα σε στόμα θα γίνει η πρόσκληση στους καλεσμένους, τονίζοντας ότι είναι άκρως εμπιστευτικό και πρέπει να τηρηθεί απόλυτη εχεμύθεια. Ζητήστε τους να έρθουν τουλάχιστον μια ώρα νωρίτερα από την ώρα που περιμένετε να φτάσει το αγαπημένο σας πρόσωπο. Και το πιο βασικό… να μην παρκάρουν τα αυτοκίνητά τους έξω από το σπίτι! Αν ο αγαπημένος σας τα γνωρίζει, προφανώς και θα καταλάβει ότι κάτι γίνεται εκεί που πάει.\nΕπίσης, αν ζείτε μαζί με το άτομο στο οποίο απευθύνεται η πρόσκληση, θα πρέπει να προσέξετε πολύ να μην αντιληφθεί προετοιμασίες. Αν δηλαδή αρχίσετε ξαφνικά να γεμίζετε κρασιά την κάβα, κάτι θα καταλάβει. Καλύτερα ή να σας βοηθήσουν οι φίλοι σε αυτό, δηλαδή να τα ψωνίσετε και να τα πάτε σπίτι τους ή να είναι όλα catering για να μην κουράζεστε κιόλας. Όπως είπαμε, στο party έκπληξη, το πιο βασικό από όλα είναι να μην αντιληφθεί τίποτα το άτομο στο οποίο απευθύνεται.\nΜια άλλη ιδέα για party ειδικά όταν δεν υπάρχει αφορμή όπως γιορτή ή γενέθλια, είναι η διοργάνωση ενός θεματικού party. Μπορεί να είναι ένα party με θέμα «πατήστε το κόκκινο χαλί». Οι καλεσμένοι σας θα πρέπει να ντυθούν επίσημα. Κοστούμι ή και σμόκιν αν διαθέτουν οι άνδρες και βραδινό φόρεμα ή τουαλέτα οι γυναίκες. Μην είστε απαιτητικοί μαζί τους. Δεν γίνεται για ανταγωνισμό. Ελάχιστη ως καθόλου σημασία έχει το τι θα φορέσουν. Το ζήτημα είναι να διασκεδάσετε, να λάμψετε και να μπουν στο mood. Πάρτε μια φωτογραφική μηχανή και φωτογραφίστε τους όπως κάνουν οι διάσημοι πάνω στα κόκκινα χαλιά. Αν έχετε και κανένα κόκκινο χαλί ακόμα καλύτερα!\nΤο θεματικό σας party θα μπορούσε να έχει θέμα το αγαπημένο σας ποτό. «Νύχτα τζιν τόνικ» είναι μια ιδέα, «Νύχτα για κόκκινο κρασί» είναι μια άλλη. Θα σετάρετε αντίστοιχα τη διακόσμηση και τα εδέσματα και θα περάσετε φανταστικά!\n-Party ενηλίκων με παιδιά\nΑν πάλι οι φίλοι σας παραπονιούνται ότι θέλουν σαν τρελοί να πάνε σε ένα party αλλά είναι αδύνατον να αφήσουν κάπου τα παιδιά τους, διοργανώστε ένα party ενηλίκων με παιδιά. Πώς γίνεται αυτό; Θα χρειαστείτε λίγο περισσότερο χώρο και θα πρέπει να κατεβείτε λίγο πιο κάτω στην ώρα.\nΣυγκεκριμένα, η ώρα άφιξης θα πρέπει να είναι τέτοια όπου θα έχετε χορτάσει το party μέχρι την ώρα που θα πρέπει να πάνε για ύπνο τα παιδιά. Το μεσημέρι ή νωρίς το απόγευμα είναι εντάξει. Προσπαθήστε να διαμορφώσετε έναν χώρο για τα παιδιά, όπου θα υπάρχουν τραπεζάκια για να τρώνε και παιχνίδια για να ασχολούνται. Θα μπορούσε να είναι το δωμάτιο του παιδιού σας ή αν τα παιδιά είναι πολλά, η τραπεζαρία. Σαφέστατα δεν θα αφήσετε κανέναν να καπνίσει μέσα στο σπίτι όπου υπάρχουν παιδιά.\nΟ μπουφές θα πρέπει να έχει εδέσματα που απευθύνονται στους μεγάλους αλλά και κάποια που θα δελεάσουν τα παιδιά. Όχι οπωσδήποτε εξειδικευμένα για παιδιά, αλλά οπωσδήποτε πιο απλές γεύσεις και πιο μικρά κομματάκια. Αν θέλετε να στολίσετε τον μπουφέ τους και με παιδικές χαρτοπετσέτες, πιατάκια και ποτήρια ακόμη καλύτερα. Μην παραλείψετε χυμούς και αναψυκτικά.\nparty έκπληξη party ενηλίκων\n← Ιδέες για το party των εφήβων\nParty γενεθλίων για αγόρι →\nΨωμάκι μπανάνας για μικρούς και μεγάλους


Silent Night Bloody Night - Αιματοβαμμένη Νύχτα (1974)\nΤο φιλμ αυτό παραλίγο να θαφτεί και να περάσει εντελώς απαρατήρητο. Την γνωστοποίησή του οφείλει στο αμερικανικό show Elvira’s Movie Maccabre κάπου στα μέσα των 80s και από τότε συντηρεί ένα μικρό κύκλο οπαδών. Επίσης θεωρείται ένα από τα πρωιμότερα slasher ή τουλάχιστον slasheroειδή μαζί με το «Black Christmas» (1974) και από αυτή την άποψη έχει μια ιδιαίτερη ιστορική αξία.\nΤο φιλμ κυκλοφόρησε και ως «Night of the Dark Full Moon» ενώ το 1981 επανακυκλοφόρησε ως «Death House». Ο πρόχειρος τίτλος του που τελικά δεν διατηρήθηκε ήταν ο παράξενος «Zora».\nΑς αφήσουμε στην άκρη όμως τα ιστορικά στοιχεία κι ας περάσουμε στα αμιγώς φιλμικά. Τα αξιοπρόσεκτα ονόματα των John Carradine, Patrick O’ Neil και της cult ηθοποιού Mary Woronov μας προϊδεάζουν για μεγάλα πράγματα. Όπως όμως συμβαίνει ουκ ολίγες φορές σε τέτοιες περιπτώσεις, το αποτέλεσμα είναι κατώτερο του αναμενόμενου απογοητεύοντας τους οπαδούς ακόμα και του cult horror. Δεν είναι ότι οι ηθοποιοί δεν ανταποκρίνονται στη δουλειά τους –αν και τι να τον κάνουμε έναν Carradine όταν δεν ψελλίζει ούτε λέξη σ’ όλη την ταινία;- αλλά περισσότερο το ελαττωματικό σενάριο και ο βραδύς ρυθμός που καταδικάζουν την ταινία. Ειδικά το σενάριο, μοιάζει αναποφάσιστο και προχειρογραμμένο όντας ο κύριος αρνητικός παράγοντας του «Silent Night, Bloody Night».\nΤο αφηγηματικό στιλ που ακολουθεί το φιλμ δεν έχει την προσεγμένη δομή που χρειαζόταν για να συνεπάρει τους θεατές και το όλο εγχείρημα φαίνεται άνευρο. Έτσι λοιπόν μας μένει μόνο η γνήσια ατμόσφαιρα τρόμου, η σκοτεινή φωτογραφία και το μυστήριο σχετικά με την ταυτότητα του φονιά για να μας ψυχαγωγήσουν κάτι που ευτυχώς συμβαίνει ως έναν βαθμό. Δεν αρκούν όμως για να καταστήσουν το «Silent Night, Bloody Night» καλή ταινία. Ελάχιστο είναι και το gore οπότε αν προτιμάτε αιματοβαμμένα φιλμ τρόμου, σίγουρα αυτό εδώ δεν είναι για εσάς, παρά τον αντιφατικό -ως προς το gore- τίτλο του.\nΜόνο για ιστορικούς λόγους ή αν θέλετε να εντρυφήσετε στο θέμα της διαμόρφωσης του slasher ιδιώματος.


Η Ιταλία εκπροσωπήθηκε στη φετινή Eurovision από τους Måneskin με το τραγούδι «Zitti e buoni» και κατάφεραν να είναι οι μεγάλοι νικητές!\nΟ frontman της ιταλικής μπάντας, Damiano David ξεσήκωσε με τη φωνή του τους Ευρωπαίους και "έβαλε φωτιά" στη σκηνή του Ρότερνταμ! Ο 22χρονος ροκάς θεωρείται sex symbol στη χώρα του και ο γυναικείος πληθυσμός τον λατρεύει!Οι Måneskin «έβαλαν φωτιά» στη σκηνή της Eurovision 2021 και έδειξαν πόσο πολύ ήθελαν να πάρουν τη νίκη. Πυροτεχνήματα, εφέ φωτιάς και μια πύρινη βροχή συνέθεσαν ένα καταπληκτικό οπτικό αποτέλεσμα! Ο 22χρονος τραγουδιστής εδώ και τέσσερα χρόνια έχει σχέση με την κούκλα Giorgia Soleri. Μάλιστα, μπορεί να είναι μικρός ο Damiano David αλλά έχει ήδη αρραβωνιαστεί και τα ευχάριστα νέα ανακοίνωσε ο ίδιος μέσω μιας ιστορίας Instagram που τον απεικονίζει να αγκαλιάζει την νεαρή καλλονή και να γράφει: «Μετά από σχεδόν 4 χρόνια μπορούμε να πούμε, σωστά;».\nΠοιο είναι το κορίτσι του Ιταλού ροκά που ξεσήκωσε τους Ευρωπαίους; Η Giorgia Soleri είναι 25 ετών, κατάγεται από το Μιλάνο, αλλά μετακόμισε στη Ρώμη το 2020. Εργάζεται ως μοντέλο, αλλά και influencer. Στο Instagram έχει περισσότερους από 150 χιλιάδες ακόλουθους.\nΗ Giorgia Soleri έχει αδυναμία στη μαμά της και στο σώμα της έχει πολλά τατουάζ, το καθένα με ένα ιδιαίτερο νόημα. Δείτε την κούκλα σύντροφο του Ιταλού ροκά που κατέκτησε την κορυφή στον τελικό της Eurovision 2021 και θα πάθετε πλάκα!


Αδικείται από το αποτέλεσμα η ομάδα Νέων\nΑδικείται από το σημερινό αποτέλεσμα η ομάδα Νέων της ΕΘΚ, στο παιχνίδι που έγινε στο γήπεδο των Αγ. Αποστόλων με αντίπαλο την πρωτοπόρο στη βαθμολογία ομάδα του ΙΙΝΚΑ, για την 9η αγωνιστική του πρωταθλήματος ΝΕΩΝ της ΕΠΣ Χανίων.\nΑρκετά καλό παιχνίδι στο α' μέρος με την ομάδα του ΙΝΚΑ να καταφέρνει να προηγηθεί λίγο πριν το τέλος του ημιχρόνου. Στην επανάληψη η ομάδα μας ισοφάρισε στο 65' με ωραία ατομική ενέργεια του Γκαγκάκη, αλλά το ΙΝΚΑ πήρε το προβάδισμα το σκορ στο 80' σε μία φάση στην οποία είχε προηγηθεί φάουλ υπέρ της ομάδας μας, όμως ο διαιτητής της αναμέτρησης άφησε το παιχνίδι να εξελιχθεί και δέχτηκε και τρίτο τέρμα λίγο πριν το τέλος του αγώνα.\nΤμήμα ΝΕΩΝ (ΕΘΚ): Τριανταφυλλάκης Π., Σουλτάνος Σ., Μαλανδράκης Χρ., Ταμπακάκης Ερ., Γκογκολάκης Δ. (81' Γκούβερης Ι.), Γκογκολάκης Β., Περράκης Γ., Γκαγκάκης Β., Πλατσιδάκης Εμ., Καλλέργης Γ. (65' Καλλέργης Αλ.), Γιούσεφ Ι.\nΣαβ Φεβ 29, 2020 @ 3:00PM -\nΠΑΝΑΚΡΩΤΗΡΙΑΚΟΣ - ΕΠΙΣΚΟΠΗ (Play-Off Γ' ΕΘΝΙΚΗ-2η Αγωνιστική)\n1ο Soccer School Views : 366\nΣυνέντευξη τύπου 1ου Soccer School Views : 289


ΙΔΙΟΙΣ ΟΜΜΑΣΙ: ΑΘΑΝΑΤΗ ΠΑΛΑΙΟΔΙΚΟΜΜΑΤΙΚΗ ΔΙΑΠΛΟΚΑΡΑ: Μυστικό Διαστημικό σταθμό στον Δομοκό κατασκεύασαν μέλη της ομάδας Ε! Μπόμπολας, Περιστέρης και άλλοι Ελλοχίμ από την Ανδρομέδα…\nΑΘΑΝΑΤΗ ΠΑΛΑΙΟΔΙΚΟΜΜΑΤΙΚΗ ΔΙΑΠΛΟΚΑΡΑ: Μυστικό Διαστημικό σταθμό στον Δομοκό κατασκεύασαν μέλη της ομάδας Ε! Μπόμπολας, Περιστέρης και άλλοι Ελλοχίμ από την Ανδρομέδα…\n(αποκαλύπτει η Τρολυμπία)\nΚάποιοι κακόπιστοι δεν μπορούν να αντιληφθούν την διαγαλαξιακή μάχη που γίνεται με φόντο την Ελλάδα. Επιμένουν να αγνοούν την επικείμενη επιστροφή των δρακονιανών τζεντάι που θα σημάνει τον νέο Αρμαγγγεδδώνα της ανθρωπότητας όπου διακεκριμένοι Έλληνες καλούνται να σηκώσουν ανάστημα και να σώσουν τον πλανήτη.\nΆνδρες Πελασγοί, Βαλανηφάγοι όπως ο Μπόμπολας και ο Περιστέρης, ετοιμάζουν τα καταλύματα των αστρομαχητών – κοσμοναυτών και τα υπόγεια κέντρα εκτόξευσης των ιπτάμενων δίσκων που θα φυλάξουν τις νέες Θερμοπύλες του διαστήματος.\nΆρα, ποιό θα ήταν το καταλληλότερο μέρος από τον Δομοκό για να γίνει εκεί το διαγαλαξιακό κέντρο αντίστασης;\nΓι’ αυτό και κάποιοι άθλιοι, σαφέστατα συνδεόμενοι με τους Ανουνάκι, προσπαθούν να παρουσιάσουν αυτό το έργο παγκόσμιας ευεργεσίας, ως “σκάνδαλο”! Το παρουσιάζουν μάλιστα σαν “σταθμό τρένου”!\nΜα αφού δεν υπάρχει τρένο, κοντόφθαλμοι πράκτορες των εξωγήινων, ούτε λιμάνι. Άρα;\nΔιαβάστε τις αθλιότητες:\nAποκάλυψη-σοκ>Κατασκεύασαν χλιδάτο σταθμό τρένου στο Δομοκό με 23 τουαλέτες χωρίς τρένο!\nΣτην Ελλάδα των Μνημονίων και της εξαθλίωσης όπου όλα τριγύρω αλλάζουν (προς το χειρότερο) αλλά οι νταβατζήδες ίδιοι μένουν και ο Στουρνάρας αυξάνει σήμερα το χαράτσι για να καλύψει τα μέτρα των 8 δις που προβλέπει η Κομισιόν για το 2015-2016, μια κοινοπραξία γνωστών κατασκευαστικών έφτιαξε νέο χλιδάτο σταθμό στο Δομοκό από τον οποίο δεν περνάει τρένο!\nΗ κοινοπραξία των εκλεκτών κατασκευαστικών έκανε την δουλειά της μια και πήρε το έργο μετά από διαγωνισμό. Το θέμα όμως είναι ποιος υπουργός έκανε την ανάθεση και που διάολο βρίσκεται το τρένο. Ο χλιδάτος σταθμός διαθέτει τουλάχιστο 23 τουαλέτες, πανάκριβα μάρμαρα και είδη υγιεινής που θα τα ζήλευε η Γιάννα Αγγελοπούλου. Να ναυλώσουμε ένα και δύο και τρία και χίλια πούλμαν να πάμε στον Δομοκό για να δούμε από κοντά το έργο του «σπουδαρχήδη» υπουργού στον οποίο έχουν αδυναμία οι μεγαλοκατασκευαστές της χώρας. Τα καλύτερα έρχονται…


Πρώτα παίρνεις τους καλύτερους από το πρωτάθλημα σου | Superleague 1 | gazzetta.gr\nΠέμπτη, 15 Φεβρουαρίου 2018 - 14:28\nΟ Κ. Νικολακόπουλος γράφει στο blog του στο gazzetta δύο πράγματα περί μεταγραφών…\nΕίναι μεγάλο λάθος να υποτιμάμε τους παίκτες από το ελληνικό πρωτάθλημα. Πάρα πολλές φορές, αυτοί οι παίκτες μπορεί να αποδειχθούν καλύτερες επιλογές από παίκτες που φέρνουν οι ομάδες μας από το εξωτερικό.\nΔηλαδή, τον Ολυμπιακό τον…χάλασε που πήρε τον Μανωλά, τον Σάμαρη, τον Τζιμπούρ, τον Μανιάτη, τον Αμπντούν (από τον Τζαμέλ έχουμε να δούμε εξτρέμ με κλειστή ντρίμπλα στο Καραϊσκάκη…), τον Σιόβα, τον Ολαϊτάν και βεβαίως τον Κάρολ! Και τώρα τον Κούτρη και τον Ανσαριφάρντ;\nΜήπως δεν είναι μια χαρά παίκτες ο Μάνταλος, ο Γκάλο κι ο Μπακάκης στην ΑΕΚ; Η ο Χούλτ με τον Μασούντ; Ή στον Παναθηναϊκό ο Κουρμπέλης, ο Βιγιαφάνιες-κι ο Κουλιμπαλί, κατά την γνώμη μου. Ο ΠΑΟΚ κι η ΑΕΚ δεν πάνε με γκολκίπερ τον Πασχαλάκη και τους Τσιντώτα, Μπάρκα; Αυτοί οι τερματοφύλακες είναι καλύτεροι από τον Γιαννιώτη; Ή μήπως δεν είναι παίκτης που κάνει την διαφορά ο Ουάρντα;\nΌλοι αυτοί οι παίκτες, που έπαιζαν; Στον Πανιώνιο, τον ΠΑΣ, τη Βέροια, την Καβάλα, τον ΟΦΗ, την Ξάνθη, τον Παναιτωλικό, τον Αστέρα, τον Πλατανιά, τον Λεβαδειακό, τον Ατρόμητο. Κι ούτε κόστισαν περιουσίες ολόκληρες, όπως αυτοί που έρχονται από το εξωτερικό.\nΑκούω διάφορους να λένε τα τελευταία χρόνια, «μα πλέον δεν υπάρχουν παίκτες από το ελληνικό πρωτάθλημα για τον Ολυμπιακό». Συγνώμη, λάθος είναι αυτό. Πάντα θα υπάρχουν παίκτες για τον Ολυμπιακό και από το ελληνικό πρωτάθλημα. Το ζητούμενο είναι να γίνονται οι σωστές επιλογές.\nΑσφαλώς και υπάρχουν λύσεις κι από το ελληνικό πρωτάθλημα για τον Ολυμπιακό και για τις άλλες μεγάλες ομάδες. Αλλά πρέπει να εντοπίσεις και να πάρεις τους πραγματικά καλύτερους. Εντάξει, δεν θα σου βγουν όλες οι κινήσεις, αλλά όσο πιο μεθοδικά και ψαγμένα έχεις κάνει τις επιλογές, τόσο το ποσοστό της επιτυχίας θα ανεβαίνει. Και, βέβαια, πρέπει να τους δίνεις τις ευκαιρίες. Διότι, το να πάρεις κάποιους και να μην τους βάλεις να παίξουν ποτέ, δεν έχει νόημα.\nΠαγκοσμίως, τα μεγάλα κλαμπ αρχίζουν τις μεταγραφές τους παίρνοντας ό,τι το καλύτερο από τα πρωταθλήματα τους. Η Μπάγερν στη Γερμανία, η Γιουβέντους στην Ιταλία κλπ, κλπ. Από εκεί ξεκινάς, από εκεί είναι η βάση σου.\nΟ Κ. Νικολακόπουλος γράφει στο blog του στο gazzetta για τα συγκλονιστικά...\nΝαι, ο Ολυμπιακός ζορίζεται, αλλά αξίζει σεβασμό. Πού ήταν πέρσι και πού είναι τώρα…


Μάθε τις τροφές που πρέπει να προτιμάς περισσότερο ανάλογα με την ηλικία σου! :: Activeman.gr\nΜάθε τις τροφές που πρέπει να προτιμάς περισσότερο ανάλογα με την ηλικία σου!\n05/12/2017 Υγεία/Υγιεινή διατροφή\t958\nΌλα αλλάζουν σύμφωνα με την ηλικία, από το χρώμα και τη πυκνότητα των μαλλιών μέχρι την αντοχή στη προπόνηση, στο σεξ και σε πολλά άλλα. Έτσι μεταβάλλονται και οι διατροφικές συνήθειες.\nΔΙΑΒΑΣΕ ΑΚΟΜΑ: 5 tips για να νικήσεις τον πόνο της ψυχής\nΜάθε λοιπόν τι τροφές πρέπει να προτιμάς ανάλογα με την ηλικία σου\n- 20 εώς30 χρόνων\nΠρωτεΐνη: Χάρη σε χρόνιες δίαιτες, παραλείπονται γεύματα, και τροφές όπως το παγωμένο γιαούρτι και τα χαμηλής περιεκτικότητας σε λιπαρά muffins, είναι πιθανό έχετε έλλειψη πρωτεΐνης. Πρόσφατες μελέτες δείχνουν ότι σε αυτή την ηλικία χρειάζεστε τουλάχιστον 60-70 γραμμάρια πρωτεΐνης την ημέρα\nΚάλιο: Οι μυς και η καρδιά σας πρέπει να λειτουργούν σωστά και το κάλιο είναι απαραίτητο.\n- 30 έως 40 χρόνων\nΦυλλικό οξύ: Το φυλλικό οξύ μπορεί επίσης να μειώσει τον κίνδυνο καρδιακών παθήσεων.\nΦυτοθρεπτικά συστατικά: Οι ενώσεις αυτές περιέχουν αντιοξειδωτικά, τα οποία επιβραδύνουν την διαδικασία της γήρανσης, προλαμβάνουν τις καρδιακές παθήσεις και περιορίζουν τις αλλαγές του DNA, με αποτέλεσμα να προστατεύουν ενδεχομένως από την ανάπτυξη καρκίνου.\nΣίδηρος: Αν έχετε έλλειψη, θα νιώθετε σωματικά κουρασμένοι και με κακή λειτουργία του εγκεφάλου.\n- 40 έως 50 χρόνων\nΑσβέστιο: Τα οιστρογόνα που χτίζουν τα οστά αρχίζουν να μειώνονται και το ασβέστιο γίνεται όλο και πιο σημαντικό. Κατά ειρωνικό τρόπο, ο οργανισμός απορροφάει λιγότερο ασβέστιο από τη διατροφή, επειδή το στομάχι δεν παράγει τόσο πολύ από το οξύ που είναι απαραίτητο για την απορρόφηση αυτή. Στόχος σας θα πρέπει να είναι τα 1.000 mg την ημέρα από χαμηλής περιεκτικότητας σε λιπαρά γαλακτοκομικά προϊόντα, συμπληρώματα, ή ένα συνδυασμό αυτών.\nΒιταμίνη D: Αυτή η θρεπτική ουσία βοηθά το σώμα σας να απορροφήσει το ασβέστιο, ενισχύει το ανοσοποιητικό σας σύστημα, προστατεύει από καρκίνους του παχέος εντέρου, ενώ περιορίζει την απώλεια ακοής. Αλλά από τη στιγμή που θα φτάσετε σε αυτή την ηλικία, τα επίπεδα της βιταμίνης D θα αρχίσουν να πέφτουν κατακόρυφα. Είναι πρακτικώς αδύνατο να πάρετε όλη τη βιταμίνη D που χρειάζεστε μέσω της διατροφής, επειδή υπάρχει σε πολύ λίγες τροφές σε επαρκή ποσότητα. Το καλύτερο που έχετε να κάνετε είναι να σας βλέπει ο ήλιος όσο το δυνατόν περισσότερο και με τη σύμφωνη γνώμη του γιατρού σας να πάρετε ένα καθημερινό συμπλήρωμα των 600 έως 1.000 μονάδων βιταμίνης D.


Τηλεοπτική βόμβα: Το Survivor επιστρέφει με… Ντάνο! - MediaDay\nΑρχική Media News Τηλεοπτική βόμβα: Το Survivor επιστρέφει με… Ντάνο!\nΠροηγούμενο άρθροΚάνουν πρεμιέρα οι Globetrotters!\nΕπόμενο άρθροΓιατί συνελήφθησαν 2.272 άτομα στη Θεσσαλονίκη τον Σεπτέμβριο;\nΉλιος: Τι θα δούμε σήμερα\nΆγριες Μέλισσες – Επόμενα επεισόδια: Η Δρόσω θέλει να φύγει από...


Εύγε για το Σύμφωνο Συμβίωσης - Newpost.gr\nΈνα νομοσχέδιο του Υπουργείου Δικαιοσύνης που αποκαθιστά αδικίες δεκαετιών\nΔημοσίευση 12 Ιουνίου 2015, 18:08\nΤο έγραψα χτες, δεν ήταν η ΕΡΤ ήταν το έλλειμμα δημοκρατίας. Έτσι και τώρα, δεν είναι θέμα σεξουαλικής επιλογής είναι θέμα ίσης μεταχείρισης. Δεν έχει να κάνει με το αν στη ζωή σου την ερωτική είσαι straight, gay, bi ή trans, έχει να κάνει με το αν διατηρείς τα ίδια δικαιώματα με τους υπόλοιπους πολίτες της χώρας σου. Έτσι πάει σ' αυτή τη ζωή. Από υποχρεώσεις είμαστε όλοι πηγμένοι και διέξοδο διαφυγής δεν έχουμε. Από δικαιώματα όμως; Μήπως μερικά ζώα, που θα έλεγε και ο Όργουελ, είναι πιο ίσα από τα άλλα;\nΗ είδηση είναι γνωστή. Κατατέθηκε επιτέλους το νομοσχέδιο του Υπουργείου Δικαιοσύνης, Διαφάνειας και Ανθρωπίνων Δικαιωμάτων για το νέο Σύμφωνο Συμβίωσης. Το σχέδιο νόμου που δεν αποκλείει τα ομόφυλα ζευγάρια, ρυθμίζει ζητήματα ασφαλιστικά, κληρονομικά και φορολογικά και θα περιληφθεί και αναμένεται να περιληφθεί σε πολυνομοσχέδιο του Υπουργείου που θα μπει σε διαβούλευση εντός των ημερών και καλώς εχόντων των πραγμάτων θα ψηφιστεί εντός του προσεχούς μηνός.\nΑμήν και πότε, λέω εγώ. Καιρός ήταν πια να ξεμπερδεύουμε με αυτό το καθεστώς των διακρίσεων, καιρός ήταν να ισχύσουν τα ίδια μέτρα και σταθμά για όλους τους πολίτες της Ελλάδας. Άνευ διακρίσεων και προκαταλήψεων που αφορούν στον ερωτικό τους προσανατολισμό. Διότι άλλο πράγμα είναι η συμπεριφορά κάποιου στο κρεβάτι του και άλλο η ισότητα απέναντι στους νόμους. Και ένα κράτος δεν μπορεί να πάει μπροστά, είναι αδύνατον να προχωρήσει στο μέλλον αν οι πολίτες του κατατάσσονται σε πολλές και διάφορες κατηγορίες. Πρώτης κατηγορίας, δευτέρας κατηγορίας, τρίτης κατηγορίας και πάει λέγοντας…\nΚαι μην αρχίσουμε τώρα με τις θρησκευτικές δοξασίες. Συγγνώμη, αλλά εγώ ξέρω ότι ο Θεός μας έφτιαξε όλους και όλες κατ’ εικόνα και καθ’ ομοίωσιν. Δεν είδα πουθενά να λέει ότι άμα ο Γιάννης φιλήσει τον Βαγγέλη, άμα η Τζένυ φιλήσει τη Μαίρη, χάνουν αυτομάτως την ανθρώπινη υπόστασή τους και πρέπει να παίρνουν τάχιστα την άγουσα για το χοιροστάσιο. Εκεί όπου τους έστελνε ως τώρα η ελληνική νομοθεσία!\nΟπότε good job κύριε Παρασκευόπουλε. Κι αν γκρινιάξουν οι Ανθιμοι ανά την επικράτεια, δεν πειράζει γι’ αυτό υπάρχει το ξιδάκι. Ας το δοκιμάσουν αμέσως μετά την μετάληψη κι αφού πρώτα έχουν λάβει άφεση αμαρτιών. Αυτοί οι παντελώς αναμάρτητοι…\nΥ.Γ.: Και τώρα που το λύσαμε αυτό το ζήτημα, ας πάμε λίγο και στα δικαιώματα των συμπολιτών μας με αναπηρίες. Αν δεν προσπαθήσουμε λίγο ακόμη, αν δεν βάλουμε τα δυνατά μας για να τους προστατεύσουμε, τα επεισόδια όπως το πρόσφατο με τον ταξιτζή θα πληθύνουν δεν θα μειωθούν.\nΕΡΤ ΥΠΟΥΡΓΕΙΟ ΔΙΚΑΙΟΣΥΝΗΣ ΑΝΘΙΜΟΣ ΘΕΣΣΑΛΟΝΙΚΗΣ


Ο ΑΓΙΟΣ ΦΡΑΓΚΙΣΚΟΣ ΤΗΣ ΑΣΙΖΗΣ, μτφ Ν. Καζαντζάκη - Books.cen.gr\nΚατηγορίες: Πνευματικότητα, Προτεινόμενα Ετικέτες: Αγ. Φραγκίσκος, ΒΙΟΙ ΑΓΙΩΝ, ΚΑΛΟΣ ΤΥΠΟΣ\nΑπόλυτα, κατά τρόπο μυστικό και σίγουρο, έχει ταφτιστεί για μένα ο άγιος Φραγκίσκος με τη φύση. Στην αρχή, την ιταλική μονάχα φύση και ιδιαίτερα της Ούμπριας. αργότερα, σιγά-σιγά, όσο η καρδιά μου ξαναγύριζε στην πρώτη της αγνότητα, με τη σύση αλάκαιρη και στις τρείς κρίσημες εποχές της: τη σπορά, την άνθιση, την κάρπιση. Κι ακόμα αργοτερα -τρίτος και στερνός ωστόρα για μένα σταθμός της φραγκισκανικής ανάβασης- έφτασα να ταυτίζω το Φραγκίσκο με τη μεταφυσική ουσία της φύσης κ’ εβρισκά, κάτω από τα μεγάλα εξωτερικά σύμβολά των εποχών, τις τρείς θεμελιακές εντολές του αγίου: τη Φτώχια, την Υπακοή, την Παρθενία.\nαπό τον προλογό του Νίκου Καζαντάκη


«Tο ΑΕΠ θα ανακάμψει, η ανεργία θα είναι πολύ χαμηλά, οι επενδύσεις θα αυξηθούν, και ο ΣΥΡΙΖΑ θα πάρει τις εκλογές». - OΛΑ ΘΕΣΣΑΛΟΝΙΚΗ !!! «Tο ΑΕΠ θα ανακάμψει, η ανεργία θα είναι πολύ χαμηλά, οι επενδύσεις θα αυξηθούν, και ο ΣΥΡΙΖΑ θα πάρει τις εκλογές». | OΛΑ ΘΕΣΣΑΛΟΝΙΚΗ !!!\n«Tο ΑΕΠ θα ανακάμψει, η ανεργία θα είναι πολύ χαμηλά, οι επενδύσεις θα αυξηθούν, και ο ΣΥΡΙΖΑ θα πάρει τις εκλογές».\nOΛΑ ΘΕΣΣΑΛΟΝΙΚΗ !!!: «Tο ΑΕΠ θα ανακάμψει, η ανεργία θα είναι πολύ χαμηλά, οι επενδύσεις θα αυξηθούν, και ο ΣΥΡΙΖΑ θα πάρει τις εκλογές».


Όσιος Βενέδικτος ο εκ Νουρσίας. 14 Μαρτίου ε.ε. - Askitikon\nΑρχική Αγιολόγιο Ανδρών Όσιος Βενέδικτος ο εκ Νουρσίας. 14 Μαρτίου ε.ε.\nΌσιος Βενέδικτος ο εκ Νουρσίας. 14 Μαρτίου ε.ε.\nΗ τόσο αγία ζωή που έκανε, έγινε αιτία να αποκτήσει μεγάλη φήμη στους γύρω ορεινούς πληθυσμούς. Μέσα σε διάστημα είκοσι χρόνων, ήλθαν κοντά του 164 μοναχοί.\nΟπότε το έτος 540 ίδρυσε μοναστήρι, επάνω στο όρος Cassino. Υπήρξε ιδρυτής του μοναχικού τάγματος των Βενεδικτίνων, που υπάρχει μέχρι και σήμερα στη δυτική Εκκλησία.\nΠροηγούμενο άρθροΌσιος Θεόγνωστος ο Έλλην. 14 Μαρτίου ε.ε.\nΕπόμενο άρθροΚύριε και Δέσποτα της ζωής μου.